hotchpotch/miracl-hf-unified huggingface dataset:
ఆశా భోస్లే
ఆశా భోస్లే (జననం: 1933 సెప్టెంబరు 8) ప్రముఖ బాలీవుడ్ గాయని. 1943 లో ప్రారంభమైన ఆమె ప్రస్థానం సుమారు అరవయ్యేళ్ళ పాటు అప్రతిహతంగా సాగింది. ఈ కాలంలో ఆమె 1000 బాలీవుడ్ సినిమాల్లో పాటలు పాడింది. మరో ప్రముఖ గాయనియైన లతా మంగేష్కర్ కు సోదరి.
సినిమా సంగీతం, పాప్ సంగీతం, గజల్స్, భజన పాటలతోపాటు భారత సాంప్రదాయ సంగీతం, జానపదాలు, ఖవ్వాలీ పాటలను పాడటంలో సిద్ధహస్తురాలు.
ఆశా భోస్లే మహారాష్ట్రకు చెందిన సాంగ్లి లోని గోర్ అనే చిన్న కుగ్రామంలో ఒక సంగీత కుటుంబంలో జన్మించింది. ఆమె తండ్రి దీనానాథ్ మంగేష్కర్ నటుడు మరియు గాయకుడు.
ఏడు సార్లు లు మరియు 18 సార్లు నామినేషన్లు 
రెండు సార్లు అవార్డులు గెలుచుకుంది :ఆశా అనేక పురస్కారాలు పొందినది :
వాలీబాల్
వాలీబాల్ అనేది ప్రపంచ వ్యాప్తంగా ఆడే ప్రాచుర్యమైన ఒక ఒలంపిక్ క్రీడ. రెండు జట్లు పాల్గొనే ఈ క్రీడలో ఒక్కో జట్టు కొన్ని నిబంధనలను అనుసరించి ప్రత్యర్థి జట్టు కోర్టులోకి బంతిని పంపి పాయింట్లు సాధించడానికి కృషి చేస్తారు.
ముందుగా ఒక ఆటగాడు కోర్టు బయటకు వెళ్ళి బంతిని పైకె గరేసి వల మీదుగా అవతలి కోర్టులో పడేటట్లు సర్వ్ చేస్తాడు. అవతలి జట్టు వారు బంతి కింద పడకుండా మూడు ప్రయత్నాల్లో తిరిగి ఇవతలి జట్టు కోర్టు లోకి పంపించాల్సి ఉంటుంది. సాధారణంగా ఈ ఆటను చేతులతోనే ఆడతారు. కానీ శరీరంతో ఒకసారి తాకడం న్యాయబద్ధమైనదే.
వినయ్ పాఠక్
వినయ్ పాఠక్ ఒక భారతీయ నటుడు మరియు రంగస్థల కళాకారుడు. భారతీయ నూతన తరానికి చెందిన నటులుగా చెప్పబడే రణ్‌వీర్ షోరే, రజత్ కపూర్, అభయ్ డియోల్ లతో పాటుగా అతను భారతీయ చలనచిత్ర రంగంలో ఒక నూతన విప్లవంగా పరిగణింపబడతాడు. ఈయన దస్ విదానియా, ఖోస్లా కా ఘోస్లా, "భేజా ఫ్రై" మరియు జానీ గద్దార్ వంటి విమర్శకుల ప్రశంసలు పొందిన అనేక చిత్రాలలో నటించాడు.
వినయ్, స్టోనీ బ్రూక్ వద్ద ఉన్న న్యూయార్క్ రాష్ట్ర విశ్వవిద్యాలయానికి హాజరయ్యాడు మరియు అక్కడ పలు నాటకాలలో నటించాడు. తను భారతదేశం తిరిగి వెళ్ళి బాలీవుడ్ నటుడిని అవుతానని అతను తన స్నేహితులకి చెప్పేవాడు. హాస్య చిత్రం అయిన ఖోస్లా కా ఘోస్లా లోని తన పాత్రతో బాగా ప్రసిద్ధి చెందటానికి ముందు పాఠక్ చిన్నచిన్న పాత్రలలో నటజీవితాన్ని ప్రారంభించాడు. ఆ తరువాత కొద్ది కాలంలోనే హాస్య చిత్రం "భేజా ఫ్రై" లో అతని అత్యద్భుతమైన నటన, చాలా ప్రశంసలను మరియు ఆ సంవత్సరపు ఫిలింఫేర్ ఉత్తమ హాస్యనటుని అవార్డును తీసుకువచ్చింది. అతను దస్విదనియా అను చిత్రాన్ని కూడా నిర్మించాడు, అది ఒక సాధారణ వ్యక్తి మరనిన్చాతానికి ముందు వీడ్కోలు ఇవ్వటం గురించి చెబుతుంది.
విజయవంతమైన టాక్ షో అయిన రణ్‌వీర్ వినయ్ అవుర్ కౌన్? కి స్నేహితుడు మరియు సహా నటుడు అయిన రణ్‌వీర్ షోరే తో పాటుగా అతను ఆతిథ్యం ఇచ్చాడు. అది స్టార్ టి.వి.లో ప్రసారం చెయ్యబడింది. ఛానల్ విలో కొద్ది ప్రాముఖ్యతను మాత్రమే పొందిన "హౌస్ అరెస్ట్" కార్యక్రమానికి కూడా వారు ఇద్దరూ కలిసి ఆతిధ్యం ఇచ్చారు. జర్మనీలో 2006 ప్రపంచ కప్ సమయంలో ESPN-STAR లో (ఆండీ పాండర్స్ వంటి సహా వ్యాఖ్యాతలతో) "దునియా గోల్ హై" అనే కార్యక్రమానికి ఆతిధ్యం ఇచ్చారు. శేఖర్ సుమన్ చే ఆతిధ్యం ఇవ్వబడిన ఒక మాటలు లేని కార్యక్రమం అయిన గ్రేట్ ఇండియన్ లాప్టర్ షో లో పాల్గొనటానికి అతను తన స్నేహితులు అయిన రణ్‌వీర్, సురేష్ మీనన్ మరియు గౌరవ్ ఘేరా లతో ఒక జట్టుగా కూడా ఏర్పడ్డాడు. టెలివిజన్లో అతని యొక్క తరువాత సంవత్సరాలలో అతను రణ్‌వీర్ తో కలిసి "క్రికెట్ క్రేజీ" కార్యక్రమానికి ఆతిధ్యం వహించాడు, అది స్టార్ స్పోర్ట్స్ ఇండియా ఛానల్లో ప్రసారం అయింది.
కెనడాలో ఉన్న సిక్కు సముదాయంపై చిత్రించిన ఒక శృంగార-హంతక కథ అయిన టీవీ చలనచిత్రం మర్డర్ అన్‌వెయిల్డ్ (2005) కొరకు తీసిన ముందు భాగంలో పాఠక్ కూడా ఇన్స్పెక్టర్ గుర్పాల్ బదాష్ గా ఒక చిన్న పాత్రను పోషించాడు.
విమర్శకుల ప్రశంసలు పొందిన జానీ గద్దార్ చలనచిత్రంలో మరియు అంతకు ముందు భారీ అంచనాలతో విడుదలై బాక్సాఫీసు దగ్గర బోల్తా పడిన చలనచిత్రం ఆజా నచ్లే లలో పాఠక్ నటించాడు. ప్రసిద్ధ దర్శకుడు సుధీర్ మిశ్రా దర్శకత్వం వహించిన ఖోయా ఖోయా చాంద్ లో అతని నటన ప్రశంసలు పొందింది. ఈ మధ్య కాలంలో బాక్సాఫీసు వద్ద భారీ విజయం సాధించిన రబ్ నే బనా ది జోడి చలనచిత్రంలో కూడా అతను అద్భుతమైన నటనను ప్రదర్శించాడు.
ప్రితిష్ నందీ కమ్యూనికేషన్స్ (PNC) చే నిర్మించబడిన అతని తదుపరి చిత్రం 'రాత్ గయీ బాత్ గయీ' ఈ మధ్యనే హెచ్‌బీవో యొక్క న్యూయార్క్ దక్షిణ ఆసియా అంతర్జాతీయ చలనచిత్రోత్సవం, 2009 లో ఉత్తమ చిత్ర అవార్డు గెలుపొందింది. ఈ చలనచిత్రం భారతదేశంలో డిసెంబర్ 2009 న విడుదలయ్యింది మరియు వినయ్ పాఠక్ మరియు రజత్ కపూర్ల యొక్క సాహసోపేతమైన జోడీని తిరిగి ప్రముఖంగా నిలబెట్టింది.
సుశీల్ రాజ్‌పాల్ చే దర్శకత్వం వహించబడిన 'అంతర్వాండ్' అనే చలనచిత్రం సాంఘిక సమస్యలపై తీసిన ఉత్తమ చిత్రంగా 2009 జాతీయ అవార్డ్ గెలుచుకుంది. పాఠక్ ఆ చలనచిత్రంలో ఒక ప్రధాన పాత్ర పోషించాడు. అతను టెలివిజన్ ధారావాహిక హిప్ హిప్ హుర్రే లో కూడా ఒక ఆంగ్ల ఉపాధ్యాయుడు అయిన విన్నీ సార్ పాత్రను నటించాడు.
ఈయన రాబోయే చిత్రాలు : "కచ్చ లింబు" , "ముంబై కటింగ్" , "ఓహ్ గాడ్ నో గాడ్" , "టైర్ పంక్చర్ ఎడ్వెంచర్స్ ఆఫ్ ఫాంటా కోలా" మరియు "SRK" .
అతని స్వస్థలం బీహార్. అతనికి ఇద్దరు కుమార్తెలు ఉన్నారు: వసుధ మరియు షరినీ.
రామ రామ కృష్ణ కృష్ణ (సినిమా)
రామ రామ కృష్ణ కృష్ణ 2010 లో విడుదలైన తెలుగు చలన చిత్రము
లాలాయిపేట(రుద్రవరం మండలం)
చందలూరు, కర్నూలు జిల్లా, రుద్రవరము మండలానికి చెందిన గ్రామము.
లాలాపేట గ్రామం లాలాసాహెబ్ అను ముస్లిం వ్యక్తి పేరు మీదుగా వచ్చినది. లాలాయిపేట గ్రామం,చిలకలూరు మజారా, రుద్రవరం మండలం, కర్నూలు జిల్లా, ఆంధ్రప్రదేశ్ రాష్ట్రం,భారతదేశం.
ఆంధ్ర ప్రదేశ్ ప్రభుత్వం
ఆంధ్ర ప్రదేశ్ ప్రభుత్వానికి అధినేత ముఖ్యమంత్రి కాగా, రాష్ట్ర పరిపాలన గవర్నరు పేరున జరుగుతుంది. 
శ్రీ ఈ.ఎస్.ఎల్.నరసింహన్ డిసెంబరు 28, 2009 గవర్నర్ గా బాధ్యతలు చేపట్టారు. గవర్నర్ కార్యాలయము గవర్నర్ కార్యక్రమాలను సమన్వయంచేస్తుంది.
శ్రీ నారా చంద్రబాబునాయుడు 2014, జూన్ 8 న రాష్ట్ర ముఖ్యమంత్రిగా బాధ్యతలు చేపట్టారు. ముఖ్యమంత్రి కార్యాలయము ముఖ్యమంత్రి కార్యాక్రమాలను సమన్వయంచేస్తుంది.
శ్రీ పినాకి చంద్ర ఘోష్ 25 జూన్ 2012 న రాష్ట్ర ఉన్నత న్యాయాలయానికి తాత్కాలిక ప్రధాన న్యాయాధికారిగా బాధ్యతలు చేపట్టాడు.
ప్రధాన వ్యాసం:ఆంధ్ర ప్రదేశ్ మంత్రి మండలి-17
రాష్ట్ర విభజన అనంతరం 02.06.2014 నుండి శ్రీ ఐ.వి.ఆర్.కృష్ణారావు ప్రభుత్వ ప్రధాన కార్యదర్శి గా 31.01.2016 వరకూ పదవీ బాధ్యతలు నిర్వహించారు. పిమ్మట శ్రీ సత్యప్రకాష్ టక్కర్ 01.02.2016 నుండి 28.02.2017 వరకూ ప్రభుత్వ ప్రధాన కార్యదర్శి గా పదవీ బాధ్యతలు నిర్వహించారు. పిమ్మట శ్రీ అజేయ కల్లం 01.03.2017 నుండి 31.03.2017 వరకూ ప్రభుత్వ ప్రధాన కార్యదర్శి గా పదవీ భాద్యతలు నిర్వహించారు. శ్రీ దినేష్ కుమార్ 01.04.2017 నుండి ప్రభుత్వ ప్రధాన కార్యదర్శి గా పదవీ బాధ్యతలు నిర్వహిస్తున్నారు.
ప్రస్తుత ప్రధాన ఎన్నికల అధికారి పి.సిసోడియా
ప్రధాన వ్యాసం: ఆంధ్ర ప్రదేశ్ ప్రభుత్వ శాఖలు
30 పైగా శాఖలు, మొత్తం 253 సంస్థలు ఉన్నాయి.
చూడండి: శాసనసభ, ఆంధ్ర ప్రదేశ్ శాసనసభ్యుల జాబితా
శాసనమండలి 30 మార్చి 2007న పునరుద్ధరించబడింది.
చూడండి: లోక్ సభ, రాజ్యసభ 
జిల్లా కలెక్టరు కార్యాలయం జిల్లా స్థాయిలో పరిపాలనకు కేంద్ర స్థానం. జిల్లా పరిషత్ అధికారులు అభివృద్ధి కార్యక్రమాలను చేపట్టటంలో జిల్లా కలెక్టరుతో సమన్వయం చేసుకుంటారు.
చూడండి:జిల్లాకలెక్టర్ల వివరాలు
శాసనాలు, పరిపాలన పత్రాలు రాజపత్రము (గెజెట్) లో ముద్రించుతారు.
బప్పీలహరి
బప్పీ లహరి ప్రముఖ హిందీ సంగీత దర్శకుడు. ఈయన కొన్ని తెలుగు చిత్రాలకు కూడా సంగీత దర్శకత్వం వహించాడు. హిందీ చిత్రరంగానికి డిస్కో సంగీతమును పరిచయము చేసిన ఘనత ఇతడిదే.
నవంబర్ 27, 1953లో జన్మించారు.
లక్ష్మీకాంత్-ప్యారేలాల్
లక్ష్మీకాంత్-ప్యారేలాల్ ప్రముఖ హిందీ సంగీత దర్శకుల ద్వయం. వీరి అసలు పేర్లు లక్ష్మీకాంత్ శాంతారాం కుడాల్కర్ (1937 జననం-1998 మరణం) మరియు ప్యారేలాల్ రాంప్రసాద్ శర్మ (1940 జననం). వీరిద్దరూ అనేక జనరంజక పాటలకు సంగీతాన్ని ఆందించారు.
ఆనంద్ బక్షి
ఆనంద్ బక్షి సుప్రసిద్ద హిందీ సినీ కవి. ఈయన అనేక జనరంజకమైన పాటలను రచించాడు.
ముహమ్మద్ జహూర్ ఖయ్యాం
ఖయ్యూం గా ప్రసిద్దుడైన ముహమ్మద్ జహూర్ ఖయ్యాం ప్రముఖ హిందీ సినీ గీత స్వరకర్త మరియు సంగీత దర్శకుడు.
గెచిచినవి
పరిశీలించినవి
శుభప్రదం
అల్లరి నరేష్ హీరోగా కె. విశ్వనాథ్ దర్శకత్వంలో విడుదలైన 2010 తెలుగు సినిమా
విద్యా హక్కు
విద్యను బాలల ప్రాథమిక హక్కుగా గుర్తిస్తూ విద్యా హక్కు చట్టంచేశారు. ఉపాధి హామీ పథకం, సమాచార హక్కు చట్టాల తరహాలో ఇది అమలౌతుంది. 6-14 ఏళ్ల మధ్య వయసు బాలబాలికలందరూ తప్పనిసరిగా పాఠశాలల్లో చేరి చదువుకునేలా చూస్తూ, వారికి ఉచిత విద్య అందించాల్సిన బాధ్యత రాష్ట్ర ప్రభుత్వాల మీద ఉంటుంది. ప్రస్తుతం దేశవ్యాప్తంగా ఈ వయసు పిల్లలు 92 లక్షల మంది పాఠశాల చదువులకు వెలుపలే ఉండిపోతున్నారు. పాఠశాలల్లో చేరని, లేదా మధ్యలోనే చదువు మానేసిన వీరందరినీ తిరిగి చదువుల బాట పట్టించటం విద్యాహక్కు చట్టం ముఖ్యోద్దేశం. స్కూలు నిర్వహణ కమిటీ, లేదా స్థానిక ప్రభుత్వం పాఠశాల చదువులకు దూరంగా ఉండిపోతున్న ఆరేళ్లపైబడిన బాలిబాలికలందరినీ గుర్తించి, వారికి తగిన శిక్షణ ఇప్పించి, పాఠశాలలో తగిన తరగతిలో చేర్పించాల్సి ఉంటుంది. ఏ విద్యార్థికీ పాఠశాలలు అడ్మిషన్‌ను నిరాకరించటానికి వీల్లేదు. ప్రైవేటు పాఠశాలలు సైతం 25% సీట్లను బలహీన, పేద వర్గాలకు కేటాయించాలి.వారి ఖర్చులను ప్రభుత్వం తిరిగి చెల్లిస్తుంది.నిధులను 55-45 నిష్పత్తిలో కేంద్రం రాష్ట్రాలు భరించాలి. ఆంధ్ర ప్రదేశ్ రా ష్ట్ర స్థాయిలో నియమ నిబంధనలు రూపొందించేందుకు ఆంధ్రప్రదేశ్ రాష్ట్ర విద్యా పరిశోధన మరియు శిక్షణా సంస్థ  కృషి చేస్తుంది.
ఉన్నత విద్య
ఉన్నత విద్య, పాఠశాల విద్య (సెకండరీ) తరువాత ప్రారంభమయ్యే విద్య. మన దేశంలో విద్యా విధానం 10+2+3 విధానం. 10 అనగా సెకండరీ విద్య, 2 అనగా ఇంటర్మీడియట్ విద్య (సీనియర్ సెకండరీ), 3 అనగా కాలేజి డిగ్రీ విద్య. కాలేజీ డిగ్రీలో మొదటి స్థాయి విద్యని పట్టభద్ర విద్య (గ్రాడ్యుయేషన్) అని, దాని తరువాత స్థాయి పట్టభద్ర తరువాత స్థాయి (పోస్ట్ గ్రాడ్యుయేట్) అని వ్యవహరిస్తారు. ఈ పోస్ట్ గ్రాడ్యుయేషన్ తరువాత పరిశోధన స్థాయి విద్య (రీసర్చ్ పోగ్రాంలు అయిన ఎం.ఫిల్. మరియు పి.హెచ్.డీ. పట్టాలు) ఉన్నాయి. ఇవన్నీ ఉన్నత విద్యాశ్రేణిలోకి వస్తాయి.
ఈ విద్యలన్నీ వివిధ రంగాలలో వుండవచ్చు. ఉదాహరణకు, కళలు, భౌతిక శాస్త్రం, రసాయనిక శాస్త్రం జీవశాస్త్రం, గణితం, వాణిజ్యం, విద్య, సామాజిక శాస్త్రం, మానసిక శాస్త్రం, తత్వ శాస్త్రం, భాషా శాస్త్రం, కంప్యూటర్ శాస్త్రం, ఆర్థిక శాస్త్రం, వైద్య శాస్త్రం, న్యాయశాస్త్రం, ఇంజినీరింగ్ మరియు ఇతర రంగాలు.
ఆంధ్ర ప్రదేశ్లో ఉన్నత విద్యా పరిషత్ సమన్వయం చేస్తుంది.
ఆర్ట్స్, కామర్స్, సైన్స్ కోర్సుల గల కళాశాలను కళాశాల విద్యాశాఖ పర్యవేక్షిస్తుంది. రాష్ట్రంలో 249 ప్రభుత్వ డిగ్రీ కళాశాలలు, 179 ఎయిడెడ్ కళాశాలలలో 3, 64, 726 మంది విద్యార్థులు చదువుతున్నారు. ఉద్యోగావకాశాలకు అనుగుణంగా కొత్త కోర్సులను ప్రవేశ పెడుతున్నారు. వీటిలో కొన్ని జీవసాంకేతిక శాస్త్రం (బయో టెక్నాలజీ), మైక్రో బయాలజి, కంప్యూటర్ సైన్స్, ఇండస్ట్రియల్ కెమిస్ట్రీ, ఎడ్వర్టైజింగ్, సేల్స్ ప్రమోషన్ లాంటివి ఉన్నాయి.. జెకెసిలు 29 ప్రభుత్వ కళాశాలలో పనిచేస్తున్నాయి. 130 ప్రభుత్వ కళాశాలలు నాక్ అక్రిడిటేషన్ పొందాయి. వీటిలో 120 బి ఆ పై స్థాయి పొందాయి. ఇంగ్లీషు భాష నైపుణ్యాన్ని పెంచడానికి 75 ఇంగ్లీషు భాషా ప్రయోగశాల (ఇంగ్లీషు లాంగ్వేజ్ లాబ్స్) ఏర్పాటు చేశారు. చాలా విషయాలు సాంప్రదాయ శాఖల (ఆర్ట్స్, సామాజిక శాస్త్రం, విజ్ఞాన శాస్త్రం) ద్వారా మాత్రమే చదవడానికి వీలుండగా, కంప్యూటర్ అనువర్తనాలు లాంటి అధునిక విషయాలు, శాఖలలో కొన్ని విషయాలు అందరికి ఐచ్ఛికంగా చదివే అవకాశం సార్వత్రిక విశ్వవిద్యాలయాలలో లేక దూర విద్యా విధానంద్వారా చదివే వారికి వుంటుంది.
సాంప్రదాయక డిగ్రీ చదువులో ఇది ఒకటి. దీనిలోని ముఖ్యంశాలు. ఆర్థిక శాస్త్రము, చరిత్ర, రాజకీయ శాస్త్రము, ప్రజా పరిపాలన, సామాజిక శాస్త్రము, మానసిక శాస్త్రము, భాషలు (తెలుగు సాహిత్యము, ఇంగ్లీషు సాహిత్యము, హిందీసాహిత్యము, ఉర్దూ సాహిత్యము) .
సాంప్రదాయక డిగ్రీ చదువులో ఇది ఒకటి. దీనిలో ముఖ్యాంశాలు వ్యాపార నిర్వహణ, గణాంకాలు గురించి వుంటాయి.
సాంప్రదాయక డిగ్రీ చదువులో ఇది ఒకటి. దీనిలో ముఖ్యాంశాలు గణితం, భౌతిక శాస్త్రం, రసాయన శాస్త్రం, భూగర్భ శాస్త్రం, జీవ శాస్త్రం, జంతు శాస్త్రం.
ఆంధ్ర ప్రదేశ్ ఉన్నత విద్య మండలి వృతి విద్యలను పర్యవేక్షిస్తుంది. సాంకేతిక విద్య శాఖ ఆంధ్ర ప్రదేశ్ లో సాంకేతిక విద్యని పర్యవేక్షిస్తుంది. సామాజిక, ఆర్థిక సర్వే 2009-10 ప్రకారం వివరాలు.
2008 లో విద్యార్థుల సీట్ల వివరాలు 
ఇంజినీరింగ్ : 1, 74, 352
ఉన్నత, సాంకేతిక విద్య మొత్తం: 15, 00, 000
స్థూల నమోదు నిష్పత్తి (Gross Enrollment Ratio) ఆనగా, 18-23 సంవత్సరాల వయస్సుగల యువతలో ఉన్నత విద్య ఆభ్యసిస్తున్న వారి శాతం. ఇది 2005 లో దేశంలో 11శాతంగా, ఆంధ్ర ప్రదేశ్ లో 12.9 శాతంగా నమోదయింది. ఇది 2012 నాటికి దేశంలో 15 శాతంగా పెంచటం 11 వ ఆర్థిక ప్రణాళిక ఉద్దేశం. ఆప్పుడు ఆంధ్ర ప్రదేశ్ లో 19.2 శాతంకి పెరుగుతుందని అంచనా.
. 2001-02 లో ప్రపంచ సగటు స్థూల నమోదు నిష్పత్తి 23.2 శాతంగాను, ఆభివృద్ధి చెందిన దేశాలలో 54.6 గావుంది.
జ్యోతిక
జ్యోతిక దక్షిణ భారత దేశానికి చెందిన ప్రముఖ నటి. ఆమె భర్త సూర్య కూడా నటుడే. ఈమె తమిళ, కన్నడ, తెలుగు, మలయాళ, హిందీ సినిమాల్లో నటించింది.
జ్యోతిక 1978 అక్టోబరు 18 న ముంబైలో చందర్ సదానా, సీమా సదానా దంపతులకు జన్మించింది. ఆమె తండ్రి సినీ నిర్మాత. వాళ్ళది పంజాబీ కుటుంబం. ఆమె సోదరి నగ్మా కూడా చాలా సినిమాల్లో కథానాయికగా నటించింది. నగ్మా జ్యోతిక తల్లి మొదటి భర్త సంతానం.
2006 సెప్టెంబరు 11 న సినీ నటుడు సూర్యను వివాహమాడింది.
జాంబియా
రిపబ్లిక్ ఆఫ్ జాంబియా దక్షిణాఫ్రికా లోని ఒక దేశము. దీనికి సరిహద్దులుగా ఉత్తరాన డెమోక్రటిక్ రిపబ్లిక్ ఆఫ్ కాంగో, టాంజానియా, తూర్పున మలవి, మొజాంబిక్, జింబాబ్వే, బోట్స్ వానా దక్షిణాన నమీబియా మరియు పడమర అంగోలా దేశాలు ఉన్నాయి.
ఈ దేశ రాజధాని నగరము లుసాక, దేశ దక్షిణాగ్రమున ఉంది.ఆఫ్రికా ఖండములో మొబైల్ ఫోన్ లను తయారు చేస్తున్న ప్రథమ మరియు ఏకైక దేశము జాంబియా. దేశ జనాభాలో ఎక్కువ భాగము రాజధాని లుసాక మరియు వాయువ్య దిశలో ఉంది.
జీవా
జీవా ప్రముఖ తెలుగు నటుడు. తెలుగు, తమిళ, కన్నడ, మలయాళ, హిందీ భాషల్లో కలిపి సుమారు 1000కి పైగా సినిమాల్లో నటించాడు. ఎక్కువగా ప్రతినాయక, హాస్య పాత్రలను పోషించాడు. రాం గోపాల్ వర్మ, వంశీ, కృష్ణవంశీ, పూరి జగన్నాధ్ లాంటి దర్శకుల సినిమాల్లో ఎక్కువగా నటించాడు. తెలుగులో గులాబీ, నిన్నే పెళ్ళాడతా, హిందీలో సర్కార్ లాంటి సినిమాల్లో మంచి గుర్తింపు సాధించాడు.
జీవా అసలు పేరు కొచ్చర్ల దయారత్నం. ఇతనికి వివాహమైంది. ఇద్దరు కుమారులు. స్వస్థలము గుంటూరు. పెద్ద కుమారుడు బొంబాయిలో స్థిరపడ్డాడు. చిన్న కుమారుడు గుంటూరులో వ్యాపారం చేస్తున్నాడు.
1975 లో నటనారంగంలోకి ప్రవేశించాడు.నటుడిగా ఆయన తొలిచిత్రం బాలచందర్ దర్శకత్వంలో వచ్చిన తొలికోడి కూసింది అనే సినిమా. ఈ సినిమా కోసం ఎంతోమంది ప్రయత్నించగా ఇందులో జీవాకు అవకాశం దక్కింది. తమిళంలో ఆయన మొదటి సినిమా "ఎంగ వూర్ కండగి". తెలుగులో గులాబీ, నిన్నే పెళ్ళాడతా, హిందీలో సర్కార్ లాంటి సినిమాల్లో మంచి గుర్తింపు సాధించాడు.
సూర్య (నటుడు)
సూర్య (జననం: జూలై 23, 1975) ప్రముఖ తమిళ నటుడు. ఆయన తండ్రి శివకుమార్ నటుడు. 2009 నాటికి తమిళనాడు రాష్ట్ర ప్రభుత్వం నుంచి మూడు సార్లు ఉత్తమ నటుడిగా, మూడు సార్లు ఫిలింఫేర్ అవార్డులు అందుకున్నాడు. ఇతడు నటించిన గజిని అందర్నీ అలరించింది. తర్వాత విడుదలైన ఆరు, కథానాయకుడు అంత విజయవంతం కాలేదు. ఇతడు సినీనటి జ్యోతిక పెళ్ళిచేసుకున్నారు.
రజనీకాంత్ తరువాత లింగాయత్ వర్గం నుంచి దక్షిణ భారత స్థాయిలో గుర్తింపు ఉన్న నటుడు.
సూర్య జూలై 23, 1975 తేదీన శివకుమార్, లక్ష్మి దంపతులకు చెన్నైలో జన్మించాడు. కోయంబత్తూర్లో పెరిగాడు. ముగ్గురు పిల్లల్లో సూర్య పెద్దవాడు. సూర్య తమ్ముడు కార్తీక్ కూడా నటుడు. చెల్లెలు పేరు బృందా శివకుమార్.
పాఠశాల విద్య చెన్నైకి చెందిన సెయింట్ బేడీ స్కూల్లోనూ, లయోలా కాలేజీ నుంచి బీకాంలో పట్టభద్రుడయ్యాడు.
ఇతని మొదటి సినిమా నెరుక్కు నెర్.ఇది వసంత్ గారిచే డైరెక్ట్ చేయబడింది.దీనిని మణిరత్నం గారు నిర్మించారు.తర్వాత ఇతను ప్రముఖ మలయాళ దర్శకుడు సిధ్ధిక్ గారి ఫ్రెండ్స్ సినిమాలో నటించారు.ఇతనికి తొలిసారిగా బ్రేక్ నిచ్చిన సినిమా బాలా దర్శకత్వంలో వచ్చిన నందా.దీనికి ఇతను తమిళనాడు ప్రభుత్వం నుండి అవార్డు అందుకున్నాడు. 
2003 లో గౌతమ్ మీనన్ దర్శకత్వంలో కాక్కా వాక్కా అనే సినిమా తీశారు.ఇందులో హీరోయిన్ జ్యోతిక.ఈ సినిమాతో వారిద్దరి మధ్య ప్రేమ చిగురించి భార్యాభర్తలయ్యారు. 
సూర్య 2005 లో మురుగదాస్ దర్శకత్వంలో సూపర్ హిట్ సినిమాలో గజినీ సినిమాలో నటించారు.ఈ సినిమా సూపర్ హిట్ అయ్యింది. 
ఇవే కాకుండా రామ్ గోపాల్ వర్మ దర్శకత్వంలో రక్తచరిత్రలో నటించారు.
సియారామ్స్
సియారాం సిల్క్ మిల్స్, బ్లెండెడ్ నూలు ని ఉత్పత్తి చేసే భారతీయ సంస్థలలో ఒకటి. ఇది తారాపూర్, దమన్ మరియు ముంబయి లు కేంద్రాలుగా పని చేస్తుంది.
స్వంతంగా స్పిన్నింగ్, డైయింగ్, నేత మరియు ఫినిషింగ్ సౌకర్యాలు కలిగిన సియారాం నెలకు 4 మిలియను మీటర్ల నూలు ను ఉత్పత్తి చేస్తుంది. యార్న్, ఫ్యాబ్రిక్, హోం టెక్స్ టైల్స్ తో బాటు అపారల్ ని కూడా ఉత్పత్తి చేస్తుంది. పాలియెస్టర్, కాటన్, విస్కోజ్, ఉన్ని మరియు లినెన్ వంటి యార్న్ ను నెలకి 700 మెట్రిక్ టన్నులను ఉత్పత్తి చేస్తుంది.
భారతదేశం పొడువునా సియారాం కి 40,000 రీటెయిల్ విక్రయశాలలు కలవు. దీని ప్రత్యేక రీటెయిల్ విక్రయశాలలు సియారాం సంస్థ లోని అన్ని ఉత్పత్తులను విక్రయిస్తాయి. కం హోం టు సియారాం ఉపశీర్షిక మూడు దశాబ్దాలలో మిలియన్ల సంఖ్య లో ఉన్న దీని వినియోగదారుల హృదయాలలో చెరగని ముద్ర వేసింది.షాపు నెం. 8, 9
మొదటి అంతస్తు
స్వప్నలోక్-సూర్యకిరణ్ కాంప్లెక్సు
ఎస్ డి రోడ్
ఎఫ్ 2, అమిత్ ప్లాజా
నారాయణగూడ
హైదరాబాద్ సెంట్రల్
1. ధారాప్రసాద్ ఆర్. పొద్దార్ - ఛెయిర్మన్
2. రమేష్ డి. పొద్దార్ - వైస్ ఛెయిర్మన్ ‍‍‍మరియు మేనేజింగ్ డైరెక్టర్
3. బ్రిజ్ మోహన్ ఎల్. శారద
4. ప్రొఫెసర్ మంగేష్ డి. తెల్లి
5. కేతన్ పి. గుప్తా
6. శైలేష్ ఎస్. వైద్య
7. ఆశోక్ ఎన్. గరోడియా
8. అరవింద్ ఎం. పొద్దార్
9. పవన్ డి. పొద్దార్ - జాయింట్ మేనేజింగ్ డైరెక్టర్
10. శ్రీ కిషన్ డి. పొద్దార్ - ఎగ్జిక్యూటివ్ డైరెక్టర్
11. విజయలక్ష్మి ఎ. పొద్దార్ - ఎగ్జిక్యూటివ్ డైరెక్టర్
12. అశోక్ ఎమ్. జలాన్ - హోల్ టైమ్ డైరెక్టర్
13. విలియం వి. ఫెర్నాండెజ్ - కంపెనీ సెక్రెటరీ
సియారాం.కామ్
అరవింద్ మిల్స్
అరవింద్ మిల్స్ ప్రాథమికంగా ఒక భారతీయ వస్త్ర వ్యాపార సంస్థ. దీనికి టెలికాం మరియు ఇంజినీరింగ్ విభాగాలు కూడా ఉన్నాయి.
1930 లో కలిగిన ఆర్థిక మాంద్యం వలన ప్రపంచంలోని చాలా సంస్థలు మూతపడ్డాయి. ముఖ్యంగా UK లోనూ, భారతదేశంలోనూ వస్త్ర పరిశ్రమలు ఈ మాంద్యానికి బాగా ప్రభావితం అయ్యాయి. సరిగ్గా అదే సమయంలో మహాత్మాగాంధీ స్వదేశీ నినాదంతో భారతీయులు ఇంగ్లాండు నుండి దిగుమతి అయిన వస్త్రాలను బహిష్కరించారు.
ఇటువంటి సమయంలో భారతదేశంలోనే తయారయ్యే వస్త్రాల అమ్మకానికి మంచి అవకాశం ఉందని గ్రహించారు లాల్ భాయి కుటుంబం. కస్తూర్ భాయి, నరోత్తం భాయి మరియు చిమన్ భాయిలు ఒక మిల్లును నెలకొల్పారు. యంత్రపరికరాలను ఇంగ్లాండు నుండి తెప్పించుకొని అరవింద్ లిమిటెడ్ ను స్థాపించారు.
1931 లో రూ. 25,25,000 ($ 55,000) పెట్టుబడితో ప్రారంభించ బడింది. 1934 నాటికి 45.76 లక్షల అమ్మకాలతో 2.82 లక్షల లాభాలను గడించింది. విద్యుచ్ఛక్తి లేమి వలన 80 లలో చేనేత పరిశ్రమ కుంటు పడినా, అరవింద్ మిల్స్ ఆ సమయంలో కూడా అత్యధిక లాభాలను గడించింది. స్వదేశంలోనే కాకుండా విదేశాలపై కూడా దృష్టి సారించిన అరవింద్ మిల్స్ నూలు దుస్తులపై పెరుగుతున్న గిరాకీతో 1987-88 లో డెనింను ఉత్పత్తి చేయటం మొదలుపెట్టినది. ఇదే సంవత్సరంలో అంతర్జాతీయ షర్టుల సంస్థ ఆరో ని భారతదేశంలో నెలకొల్పినది. 1991 నాటికి అరవింద్ మిల్స్ సంవత్సరానికి 1600 మిలియన్ మీటర్ల ఉత్పత్తికి చేరుకొంది. ప్రపంచంలో డెనిం ఉత్పత్తి చేసే సంస్థలలో ఇది మూడవ స్థానం. ఎస్ ఏ పీని వాడుకొన్న మొట్టమొదటి (1997-98 లోనే) భారతీయ సంస్థ అరవింద్ మిల్స్. 2008 లో మెగామార్ట్ వస్త్ర వికయశాలల హారాన్ని నెలకొల్పినది.
2011 లో ద అరవింద్ స్టోర్ పరిచయం చేయబడింది. ఈ స్టోర్ లోని "స్టూడియో అరవింద్"లో అరవింద్ మిల్స్ చే నేయబడ్డ వస్త్రాలను ఇదే సంస్థ చే ఎన్నుకోబడ్డ దర్జీల వద్ద బట్టలను అక్కడే కుట్టించుకొనవచ్చును. "అరవింద్ డిజైన్ ల్యాబ్స్ (ఏ డీ ఎల్)" రూపొందించిన జీన్స్ ప్యాంట్లను వినియోగదారుడి కొలతల ప్రకారం కుట్టించుకొనవచ్చును. "ఏ డీ ఎల్" రూపొందించిన బటన్, రివెట్లు, జిప్ ల శ్రేణుల నుండి వినియోగదారుడు నచ్చినవి ఎంపిక చేసుకొనవచ్చును. ఇంతే కాక, ఇక్కడ ఆరో, ఫ్లయింగ్ మషీన్, యూ.ఎస్.పీ.ఏ బ్రాండుల రెడీమేడ్ వస్త్రాలు కూడా అందుబాటులో ఉంటాయి.
క్షౌరశాల
క్షౌరశాల స్త్రీ పురుషుల అందాలకు మెరుగులు దిద్దే ఒక ప్రదేశము. వీటిని "సౌందర్య శాల" లని కూడా పిలుస్తారు. ఇవి స్త్రీ పురుషులకు విడి విడి గానూ లేదా కలసి కూడా ఉంటాయి. పల్లెలలో వీటిని మంగలి అంగడి అని వ్యవహరిస్తారు.
ప్రాచీన కాలము నుండి మానవుడు వ్యర్థాలైన జుట్టు, గోళ్ళు తొలగించడానికి వివిధ పద్దతులను ఆశ్రయించేవాడు. కాలక్రమేణా ఈ సేవలను ఒక ప్రత్యేక వర్గ ప్రజలు అందించసాగారు. వీరిని వ్యవహారములో నాయీ బ్రాహ్మణులు లేదా మంగలివారు గా పిలిచేవారు. నేడు ఈ వర్గము వారే కాక ఇతర వర్గాలు కూడా ఈ వృత్తిని ఆచరిస్తున్నారు. ఈ సేవలను శాస్త్రీయంగా నేర్పించడానికి వివిధ సంస్థలు కూడా వెలిశాయి.
క్షౌరశాల లో స్త్రీలు, పురుషులు మరియు పిల్లలకు వివిధ రకాల సేవలు లభిస్తాయి.
తొట్టెంపూడి గోపీచంద్
గోపీచంద్ ప్రముఖ తెలుగు నటుడు మరియు సుప్రసిద్ద తెలుగు చలన చిత్ర దర్శకుడు టి. కృష్ణ కుమారుడు. ఇతను తొలివలపు చిత్రముతో తన నట ప్రస్థానమును ప్రారంభించి తరువాత జయం, వర్షం వంటి విజయ వంతమైన చిత్రాలలో ప్రతినాయక పాత్రలను పోషించాడు. తర్వాత మళ్ళీ కథానాయకుడిగా నిలదొక్కుకున్నాడు. రణం, యజ్ఞం, శౌర్యం, శంఖం, లక్ష్యం, లౌక్యం అతను కథానాయకుడిగా నటించిన కొన్ని సినిమాలు.
గోపీచంద్ ప్రకాశం జిల్లా, టంగుటూరు దగ్గర్లో ఉన్న కాకుటూరువారి పాలెంలో జన్మించాడు. ఇతని బాల్యమంతా ఒంగోలు మరియు హైదరాబాదు లలో గడిచింది. గోపీచంద్ తాతయ్య పొగాకు వ్యాపారం చేసేవాడు. తండ్రి టి. కృష్ణ కూడా తండ్రి వ్యాపారాన్ని కొనసాగిస్తూ పొగాకు ఎగుమతి వ్యాపారం చేసేవాడు. తర్వాత సినిమాలపై ఆసక్తితో మద్రాసు వెళ్ళాడు. పిల్లలను చదివించడానికి చెన్నైలో ఆయనకు నచ్చిన పాఠశాల దొరక్కపోవడంతో చెన్నై నుంచి ప్రిన్సిపల్ ను రప్పించి ఒంగోలులోనే "నిల్ డెస్పరాండం" అనే పాఠశాల ప్రారంభించాడు. నిల్ డెస్పరాండం అంటే ఫ్రెంచి భాషలో నిరాశ పడద్దు అని అర్థం. ఈ పాఠశాల ఇప్పటికీ ఒంగోలులో టి. కృష్ణ స్నేహితులు నిర్వహిస్తున్నారు. గోపీచంద్ ఈ పాఠశాలలో చదువుకున్నాడు. గోపీచంద్ మూడో తరగతి పూర్తి చేసుకున్న తర్వాత కృష్ణ నేటి భారతం సినిమా తీశాడు. తర్వాత పిల్లలని చెన్నై తీసుకువెళ్ళి రామకృష్ణ మిషన్ పాఠశాలలో చేర్పించాడు. తర్వాత రష్యాలో ఇంజనీరింగ్ విద్యను అభ్యసించాడు. రష్యాలో ఉండగా మరో నటుడు మాదాల రంగారావు పిల్లలు రష్యాలో వ్యాపారం చేసేవాళ్ళు. వాళ్ళ దగ్గర పార్ట్ టైం ఉద్యోగం చేస్తూ డబ్బులు సంపాదించుకునేవాడు.
నటుడు శ్రీకాంత్ సోదరి కూతురు రేష్మా ను వివాహం చేసుకున్నాడు. వీరికి విరాట్ కృష్ణ అనే అబ్బాయి.
గోపీచంద్ చదువు పూర్తవగానే వ్యాపారం చేసుకోవాలనుకున్నాడు. అంతకు మునుపే అన్నయ్య ప్రేమ్ చంద్ దర్శకుడు కావాలనే ఉద్దేశ్యంతో సినిమా రంగంలోకి అడుగు పెట్టాడు. కానీ కొద్దికాలానికే ఒక ప్రమాదంలో మరణించాడు. తండ్రి వారసత్వాన్ని కుటుంబంలో ఎవరో ఒకరు కొనసాగిస్తే బాగుంటుందని గోపీచంద్ సినిమా రంగంలోకి రావాలని నిర్ణయించుకున్నాడు. తండ్రి స్నేహితులైన నాగేశ్వరరావు, తిరుపతిరావు, హనుమంతరావు కలిసి గోపీచంద్ కథానాయకుడిగా ముత్యాల సుబ్బయ్య దర్శకత్వంలో తొలివలపు అనే చిత్రం తీశారు.
ప్రియమణి
ప్రియమణి ప్రముఖ దక్షిణాది నటి. పరుత్తివీరన్ లోని నటనకు 2006 లో జాతీయ ఉత్తమ నటి పురస్కారమును పొందింది.తెలుగు, తమిళ, కన్నడ, మళయాళ భాషలలో దాదాపు 20 చిత్రాలలో నటించింది. రావణ్ చిత్రం ద్వారా హిందీ చిత్రసీమ లోకి అడుగు పెట్టింది.
ప్రియమణి జూన్ 4న కేరళలోని పాలక్కడ్‌లో జన్మించింది. తండ్రి వసుదేవ మణి అయ్యర్. తల్లి లతా మణి అయ్యర్. ఆమె అసలు పేరు ప్రియ వసుదేవ మణి అయ్యర్. దాన్నే పొట్టిగా ప్రియమణి అని స్క్రీన్ నేమ్ పెట్టుకుంది.
విద్యాధర్ సూరజ్ ప్రసాద్ నైపాల్
విద్యాధర్ సూరజ్ ప్రసాద్ నైపాల్ ట్రినిడాడ్ కు చెందిన భారతీయ సంతతికి చెందిన ప్రఖ్యాత నవలా రచయిత. 2001 లో ఆయనకు సాహిత్యంలో నోబెల్ బహుమతి లభించింది. ఆగష్టు 11, 2018 న లండన్,ఇంగ్లండు లో మరణించాడు.
టి. కృష్ణ
తొట్టెంపూడి కృష్ణ ప్రముఖ తెలుగు చలనచిత్ర ఎడిటర్ మరియు దర్శకుడు. ఈయన చలన చిత్ర పరిశ్రమలో టి.కృష్ణ గా ప్రసిద్దుడు. 
ఈయన 1927లో వరంగల్లు జిల్లా రాయిపర్తిలో జన్మించాడు. ఇతని తండ్రి మంచి పండితుడు. ఉభయభాషా ప్రవీణుడు. కృష్ణ తన మేనమామ మాజీ మంత్రి టి.హయగ్రీవాచారి ప్రోద్బలంతో నాటకాలలో ప్రవేశించి మంచి నటుడిగా పేరు తెచ్చుకున్నాడు. ఇతడు ఉస్మానియా విశ్వవిద్యాలయం నుండి 1948లో బి.ఎ. పూర్తి చేశాడు. కొంతకాలం గోలకొండ పత్రికలో సినిమా సమీక్షలు వ్రాయడం, హైదరాబాదులోని ఆలిండియా రేడియోలో గ్రామస్తుల కార్యక్రమాలలో "లింగడు" అనే తెలంగాణ యాసలో మాట్లాడే పాత్రను నిర్వహించడం వంటివి చేశాడు. సినిమాలలో పనిచేయాలనే బలమైన కోరికతో 1950లో మద్రాసు చేరుకున్నాడు. హెచ్.ఎం.రెడ్డి వద్ద దర్శకత్వశాఖలో అప్రెంటీస్‌గా చేరాడు. ఆదర్శం అనే సినిమాలో సావిత్రికి జంటగా ఒక హాస్యపాత్రలో నటించాడు. అదే చిత్రానికి అసోసియేట్ డైరెక్టర్‌గా కూడా పనిచేశాడు. ఎం.వి.రాజన్ వద్ద ఎడిటింగ్‌లో శిక్షణ తీసుకున్నాడు. రాజ్ కపూర్ తీసిన ప్రేమలేఖలు సినిమాలో "ప్రాణ్"కు తెలుగులో డబ్బింగ్ చెప్పాడు. అమర సందేశం చిత్రానికి అసిస్టెంట్ డైరెక్టరుగా, అసిస్టెంట్ ఎడిటర్‌గా పనిచేశాడు. కృష్ణ ప్రేమ చిత్రంతో ఇతను పూర్తి స్థాయి ఎడిటర్‌గా మారి 30కి పైగా చిత్రాలకు ఎడిటర్‌గా ఉన్నాడు. ఇతడు దర్శకత్వం వహించిన తొలి సినిమా ఉపాయంలో అపాయం. ఈయన ప్రతిఘటన, రేపటి పౌరులు, నేటి భారతం వంటి విజయవంతమైన విప్లవాత్మక చిత్రాలకు దర్శకత్వం వహించాడు. ఈ తరం పిక్చర్స్ సంస్థని స్థాపించి ఎన్నో విజయవంతమైన చిత్రాలను నిర్మించాడు. ఈయన మలయాళంలో కూడా కొన్ని చిత్రాలకు దర్శకత్వం వహించాడు. ప్రముఖ తెలుగు నటుడు తొట్టెంపూడి గోపీచంద్ ఈయన కుమారుడే. ఈయన క్యాన్సర్ వ్యాధితో బాధపడుతూ మే 8, 1987 న మరణించాడు.
గండపెండేరం
గండపెండేరం అంటే ఏదైనా రంగంలో అత్యద్భుత ప్రతిభ కనబరిచిన వారికి ఇచ్చే తిరుగులేని బహుమతి. రాజుల కాలంలో రాజు సభలో అందరి సమక్షంలో విద్వాంసుల మధ్య వాదోపవాదాలు జరిగేవి. వాటిలో నెగ్గిన వారికి బంగారు కంకణం చేయించేవారు. దాన్నీ గండపెండేరం అంటారు.
శ్రీకృష్ణ దేవరాయల ఆస్థానంలోని అష్టదిగ్గజ కవులలో మొదటివాడు, ’ఆంధ్రకవితాపితామహుడు’ బిరుదాంకితుడు అల్లసాని పెద్దన రాయలవారికి అత్యంత ప్రీతిపాత్రుడు, రాయలువారి ఏనుగులు అధిరోహించేందుకు సమ్మతి గల ఏకైక కవి గా, రాయలువారు పెద్దనకి స్వయంగా తులాభారం చేసినట్టుగా, సంస్కృతాంధ్ర కవిత్వం ఎలా ఉండాలి అని ఒక ఉత్పలమాల చెప్పి రాయల చేత సన్మానం గండపెండేరం తొడిగించుకున్నవాడు.
వెంకటశాస్త్రిపై జాషువా రాసిన తొమ్మిది పద్యాలతో ఒకదానిని వారణాసి రామకృష్ణ వినిపిం చారు. వెంకటశాస్త్రి స్వయంగా జాషువాకు గండపెండేరం తొడిగించారని శివరామకృష్ణ తెలిపారు.
తనకు గుండె శస్త్రచికిత్స చేసి ప్రాణదానం చేసిన వైద్యునికి పద్మవిభూషన్ నటసామ్రాట్ అక్కినేని నాగేశ్వరరావు బంగారు గండపెండేరం తొడిగి సత్కారం చేసుకున్నారు.
బిపిఒ
బిపిఒ పూర్తి పేరు బిజినెస్ ప్రాసెస్ ఔట్సోర్సింగ్ (BPO). దీని అర్థం వ్యాపార పద్ధతులను పొరుగు సేవల రూపంలో నిర్వహించడం. ప్రతి సంస్థకి రకరకాల వ్యక్తులు, (ఉద్యోగస్థులు, అమ్నకం దారులు, కొనుగోలు దారులు, మదుపరులు, వాటాదారులు..), ప్రభుత్వము, ఇతర సంస్థలతో సంబంధం వుంటుంది. వీరితో లావాదేవీలు జరపడానికి, స్వంత ఉద్యోగులు నియమించుకోకుండా, పొరుగు సేవల సంస్థలతో ఒప్పందం చేసుకోవడమే బిపిఒ. చాలా లావాదేవీలు ముఖాముఖిగా కాక, ఫోను ద్వారా చేయవచ్చు, అందుకనే వీటిని కాల్ సెంటర్లు అనికూడా అంటారు. ఇవి ఐటి ఆధారంగా పనిచేస్తాయి కాబట్టి ఐటిఇఎస్ అని కూడా అంటారు.
2008 లో ప్రకటించిన నాస్కామ్ -ఎవరెస్ట్ బిపిఒ స్టడీ : రోడ్ మాప్ 2012 ప్రకారం, బిపిఒ పరిశ్రమ 7,00,000 మంది ఉద్యోగులతో $10.9 బిలియన్లు ఎగుమతుల ఆదాయం కలిగివుంది. $26–29 బిలియన్లు మొత్తము మార్కెట్ 35% పెరుగుతున్నది. ప్రధానంగా కొనుగోలుదారు సంపర్కం మరియు సహాయం, ఆర్థిక మరియు గణాంక సేవలు, తక్కువ స్థాయిలో మానవ వనరులు, కొనుగోలు సేవలు, జ్ఞాన సేవలు, ఇవన్నీకలిస్తే భాగం 70 శాతంగా ఉంది. 25 దేశాల్లోని 75 నగరాల నుండి భారత బిపిఒ సంస్థలు పనిచేస్తున్నాయి. భారతదేశంలో 30 నగరాలలో (రెండవ, మూడవ నగరాలు కూడా) సంస్థలు పనిచేస్తున్నాయి. ఆంధ్ర ప్రదేశ్ లో 2008-09 లో రు. 32,509 కోట్ల ఐటి ఎగుమతులలో, 55శాతం ఐటి సేవలు, 20 శాతం బిపిఒ,25శాతం, ఎంటర్ప్రైజ్ అప్లికేషన్స్ మరియు ఇతరాలుగా ఉన్నాయి.
ఇవి రెండు రకాలు.
ఇంటర్ లేదా, ఎదైనా డిగ్రీ, వుండి, ఇంగ్లీషు, ఇతర భాషల ఉచ్ఛారణ, వాక్చాతుర్యం వున్నవారు ఈ రంగంలో ఉపాధి పొందటానికి అర్హులు. ప్రారంభ జీతం 6000. (2009 లో)
45 లేక 90 రోజుల శిక్షణతో ఉద్యోగం సంపాదించవచ్చు. ఈ శిక్షణలో ప్రధానంగా వాక్చాతుర్యం, కాల్ సెంటర్ సాంకేతికాలు, ఉచ్ఛారణ తటస్థీకరణ, వ్యక్తిత్వ నైపుణ్యాలు అంశాలు వుంటాయి.
ఉద్యోగ కల్పన మరియు మార్కెటింగ్ మిషన్ ( EGGM) గ్రామీణ ప్రాంతాలలోని స్వయం సహాయ బృందాల కుటుంబాలలోని యువతకి, ప్రైవేటు భాగస్వాములతో శిక్షణ ఎర్పాటు చేసి, బిపిఒ, రిటైల్ రంగంలో ఉపాధికి తోడ్పడుతున్నది. 2005-2008 లో 15000 మందికి శిక్షణ ఇవ్వగా వారిలో 80 శాతం మంది ఉపాధి పొందారు.
ఐటి
ఐటి పూర్తి పేరు ఇన్ఫొర్మేషన్ టెక్నాలజీ (Information Technology) . దీనిని ఐసిటి ( Information and Communication Technology) అని కూడా పిలుస్తారు. ఈ రంగంలోని పొరుగు సేవలలో భారతదేశం, ప్రపంచంలో పేరుగాంచింది. ఇది మొదట సాఫ్ట్వేర్ సేవలతో, ఎగుమతి ప్రధానంగా ప్రారంభమైనా, తరువాత దీని ఆధారంగా కల బిపిఒ రంగంతో అనేక వ్యాపార రంగాలలోకి మరియు జాతీయ/స్థానిక వ్యాపారాలలోకి విస్తరించింది. ఉద్యోగాల కల్పనలో ఈ రంగం ప్రధాన పాత్ర వహిస్తున్నది.
సాఫ్ట్వేర్ టెక్నాలజీ పార్క్స్ ఆఫ్ ఇండియా, హైద్రాబాద్ వారి గణాంకాల ప్రకారంఆంధ్ర ప్రదేశ్ లో ఐటి పరిశ్రమ ఈ క్రింది విధంగా ఉంది.
2008-09 లో రు. 32, 509 కోట్ల ఎగుమతులతో, 24.5% వృద్ధి సాధించింది. జాతీయ స్థాయిలో పెరుగుదల 20.65 శాతంగా ఉంది. జాతీయ ఐటి ఎగుమతులలో రాష్ట్రం వాటా 15 %. 55శాతం ఐటి సేవలు, 20 శాతం బిపిఒ, 25శాతం, ఎంటర్ప్రైజ్ అప్లికేషన్స్ మరియు ఇతరాలుగా ఉన్నాయి.
రాష్ట్రం మొత్తం ఎగుమతులలో 52.09% ఐటి రంగానికి చెందినవి. ఇన్ఫోసిస్, మైక్రోసాఫ్ట్, టిసిఎస్, విప్రో, జెన్పాక్ట్, ఒరాకిల్, డెల్, యుబిఎస్, సీమెన్స్. సొనాటా, పాట్నీ, యూనిసిస్, కన్వర్జిస్, గూగుల్ ప్రముఖ సంస్ధలు హైద్రాబాద్లో, తమ కార్యకలాపాలను విస్తరించాయి. 2, 51, 786 మంది ప్రత్యక్ష ఉద్యోగులతో దేశంలో ఐటి-బిపిఒ ఉద్యోగులలో రాష్ట్రం వాటా 11.44శాతం. అనుబంధ పరిశ్రమ (లేక పరోక్షంగా) ఉద్యోగులు 7, 92, 000తో, మొత్తం 9, 06, 430 మంది ఉపాధి పొందుతున్నారు.ఐటి పరిశ్రమ హైద్రాబాద్ , విశాఖపట్నం, తిరుపతి, కాకినాడ, వరంగల్ లలో ప్రధానంగా ఉంది.
ఐటిలో పెద్దసంస్థలు ప్రముఖ వృత్తి విద్య కాలేజీ ప్రాంగణాలలో చివరి సంవత్సర విద్యార్థులకు ప్రవేశ పరీక్ష, ఇంటర్వ్యూలను నిర్వహించి, ఉద్యోగులను ఎంపిక చేస్తారు. ఎక్కువ మార్కులు సాధించిన వారికిఅవకాశాలు ఎక్కువ. ఆ తరువాత స్థాయిలో సిడాక్ డిప్లొమా లాంటి కోర్సులు చదివినవారినికూడా కాంపస్ ఇంటర్వ్యూల ద్వారా ఎంపిక చేస్తారు. ఆ పై, రిఫరల్ ద్వారా, నేరుగా ఆఫీసులో ప్రవేశ పరీక్ష, ఇంటర్వ్యూలను నిర్వహించి, ఉద్యోగులను ఎంపిక చేస్తారు.
2004లో జవహర్ విజ్ఞాన కేంద్రాలను (Jawahar knowledge Centre JKC), ప్రముఖ ఇంజనీరింగ్ కళాశాలలో, ఇన్సిట్యూట్ ఆఫ్ ఎలెక్ట్రానిక్ గవర్నెన్స్ (Institute of Electronic Governance) ద్వారా ప్రారంభించారు.విద్యార్థి పాఠ్యప్రణాళికద్వారా నేర్చుకొనే నైపుణ్యాలకి, ఉద్యోగానికి కావల్సిన నైపుణ్యాలకి వున్న ఖాళీని పూరించటానికి ఇవి ఉ పయోగపడ్తాయి. ఆధునిక కంప్యూటర్ లాబ్, సాఫ్ట్ స్కిల్స్, ప్రాజెక్ట్ మేనేజిమెంట్, కమ్యూనికేషన్ నైపుణ్యాలులో శిక్షణ ఇస్తారు.2004 నుండి 2009 వరకు 2, 01, 320 మంది విద్యార్థులు శిక్షణ పొందారు.
బొర్రగూడెం
బొర్రగూడెం, కృష్ణా జిల్లా, మైలవరం మండలానికి చెందిన గ్రామము.
ఇది కృష్ణా జిల్లా, మైలవరమునకు 5 కి.మి దూరములో విజయవాడ-తిరువూరు మార్గంలో ఉంది.
ఈ గ్రామం, చండ్రగూడెం గ్రామ పంచాయతీ పరిధిలోని గ్రామం. ఇది చిన్న గ్రామమైనప్పటికి, గ్రామస్థులు వర్షాధారపు పంటలపై జీవిస్తున్నారు.
ఇక్కడ "తిరుపతమ్మ అమ్మవారు" వెలిసిన కారణంగా ఆమె తిరునాళ్ళను ప్రతి సంవత్సరము అతి వైభవంగా జరుపుతారు. పెనుగంచిప్రోలును తలపించే రీతిలో ఈ ఉత్సవాలు జరపడం ఇక్కడి విశేషం.
నూతనముగా నిర్మించిన ఆలయమందు ది 14.02.2011న అమ్మవారి పున: ప్రతిష్ఠ జరిగింది. ఈ ఆలయ నిర్మాణానికి దేవస్థానం నిధులు నుంచి 10 లక్షలు, భక్తుల విరాళాలతో 15 లక్షలతో ఆలయన్ని సుందరవనంగా తీర్చిదిద్దారు. ఆ రోజు, శ్రీగోపయ్య-తిరుపతమ్మ అమ్మవారి కళ్యాణం జరిగింది. వేలాదిగా వచ్చిన భక్తులతో బొర్రగూడెం గ్రామం పులకించిపోయింది. గ్రామములోని ప్రతి ఇల్లు వారి ఆడపడుచుల రాకతో - మునుపెన్నడూలేని ఆనందాలు వెల్లువెత్తాయి. ఈ కార్యక్రమాలు నాలుగురోజులుపాటు శాస్త్రవిహితంగా జరిగాయి. ఈ ఆలయ ఛైర్మన్, వ్యవస్థాపక ధర్మకర్త శ్రీ చెలికాని ప్రసాద్ బాబు, ఈ.ఓ శ్రీ సాంబశివరావు, ఆలయ కత్రుత్వ మండలి -వచ్చిన భక్తులకు ఎటువంటి ఇబ్బందులు లేకుండా అన్ని సౌకర్యాలు కలుగజేసినారు. నాటి కార్యక్రమానికి వచ్చిన భక్తులందరికి ఊచిత భోజన ఏర్పాట్లు చాలా సమర్ధవంతముగా నిర్వహించారు.
ఆలయ కార్యనిర్వహణాదికారి సాంబశివరావు ఈ దేవాలయన్ని దినాదినాభివృద్ధి చేస్తూ భక్తుల మన్ననలను పొందుతున్నారు. మైలవరం పరిసర ప్రాంతాల్లో 25 లక్షలు వెచ్చించి నిర్మించిన దేవాలయం శ్రీ తిరుపతమ్మ, గోపయ్య వార్ల దేవాలయం ఒక్కటేనని, ఇదంతా అమ్మవారి దయేనని గ్రామస్థులు అంటున్నారు.బొర్రగూడెంలో వేంచేసియున్న "శ్రీ తిరుపతమ్మ" అమ్మవారు, అతి మహిమగల తల్లిగా పేరుపొంది భక్తుల కొంగు బంగారమై విలసిల్లుతుంది.ఈ పరంపరను కొనసాగిస్తూ, వార్షిక ఉత్సవాల సందర్భముగా ది.07/02/2012 వ తేదీన శ్రీగోపయ్య-తిరుపతమ్మ అమ్మవారి కళ్యాణం జరిగింది. తప్పక అందరు దర్శించి తరించగలరు.
ది.30/08/2012 ఈనాడు దినపత్రిక: హుండీ ఆదాయం రూ.3.69 లక్షలు:- బొర్రగూడెం (మైలవరం) : మండలంలోని బొర్రగూడెం తిరుపతమ్మ, గోపయ్యవారి దేవస్థానంలో బుధవారం నిర్వహించిన హుండీ లెక్కింపు ద్వారా రూ.3.69 లక్షల ఆదాయం వచ్చినట్లు ఆలయ కార్యనిర్వాహణాధికారి ఎన్.వి.సాంబశివరావు తెలిపారు. గడచిన అయిదు నెలలకు సంబంధించిన హుండీ లెక్కింపును బుధవారం దేవాదాయ శాఖ గ్రేడ్ కార్యనిర్వహణాధికారి వై.శివరామయ్య, ఆలయ ధర్మకర్త చెలికాని సత్య వరప్రసాద్, గ్రామస్ధులు వెంకటేశ్వరరెడ్డి, పుల్లయ్య తదితరుల సమక్షంలో లెక్కింపు చేపట్టినట్లు తెలిపారు. దాంతోపాటు మార్చి నెలలో భక్తులు సమర్పించిన తలనీలాల విక్రయానికి బహిరంగ వేలం నిర్వహించగా రూ.9,400 ఆదాయం వచ్చినట్లు తెలిపారు.
2014, ఫిబ్రవరి-14, శుక్రవారం నాడు, శ్రీ గోపయ్య-తిరుపతమ్మ అమ్మవారి కళ్యాణం జరుపుటకు మిక్కిలి భక్తీ శ్రద్ధలతో ఏర్పాట్లు జరుగుచున్నవి.
ఈ ఆలయంలో 2015, మార్చి-5వతేదీ గురువారం నుండి, 9వ తేదీ సోమవారం వరకు నెలబోణాలు నిర్వహించెదరు. [1]
వరి, అపరాలు, కాయగూరలు
వ్యవసాయం, వ్యవసాయాదారిత వృత్తులు
[1] ఈనాడు కృష్ణా/మైలవరం; 2015, మార్చి-4; 1వపేజీ.
లింగోజిపల్లి
లింగొజిపల్లి, ప్రకాశం జిల్లా, కంభం మండలానికి చెందిన గ్రామము.
ఈ గ్రామం కంభం తర్లుపాడు మీదుగా పోవు మార్కాపురం రహదారిలో వచ్చును.
ఈ గ్రామం లోని గ్రామస్థులు కులాలకు అతీతంగా శ్రీరామ నవమి మరియు మొహరమ్ (పీర్ల) పండుగలు చాల బాగా జరుపుకుంటారు. శ్రీరామ నవమి పండుగ సందర్భంగా సీతా రామ కల్యాణం, హనుమ, గరుడ, రథోత్సవం, మరియు వసంతోత్సవం చాల ఘనంగా జరుప బడును. ఈ సందర్భంగా ఎడ్ల పొటీలు, ముగ్గుల పొటీలు, క్రికెట్, పరుగు, మరియు రకరకాల పొటీలు జరుపుదురు. ఆ సాయంత్రాలు విద్యుత్ దీపాలతో అలంకరణలు, సంగీత విభావరి, నృత్యాలు వంటి కార్యక్రమాలు ఉండును.
ఈ ఆలయంలో 2017,ఏప్రిల్-8వతేదీ శనివారంనాడు, స్వామివారి రథోత్సవం, విద్యుత్తు కాంతులమధ్య, కన్నులపండువగా నిర్వహించినారు. [2]
గ్రామములో వర్షాధార పంటలు అయిన ప్రత్తి, పొగాకు, కంది, శనగలు, మిరప వంటి పూర్తి వర్షాధార పంటలు పండును.
ఈ గ్రామంలో ప్రభుత్వ, ప్రైవేటు, మిలిటరీ, పోలీసు, వ్యవసాయదారులు, వ్యాపారులు, తాపీ మేస్త్రీలు గలరు.
ఈ గ్రామంలో ఎక్కువగా కమ్మ, ముస్లిం మరియు కొద్దిగా శెట్టి, బ్రాహ్మణ కులస్తులు నివసిస్తారు.
[2] ఈనాడు ప్రకాశం; 2017,ఏప్రిల్-9; 5వపేజీ.
బచేంద్రి పాల్
బచేంద్రి పాల్ భారత దేశానికి చెందిన పర్వతారోహకురాలు. ఎవరెస్టు శిఖరాన్ని అధిరోహించిన మొట్టమొదటి భారతీయ మహిళగా రికార్డు సృష్టించింది.
ఉత్తరకాశి లోని అతిచిన్నగ్రామంలో 1954లో జన్మించిన ఆమె చిన్నతనం నుంచే ధైర్యంగల అమ్మాయిగా గుర్తింపు పొందింది. తండ్రి కిషన్‌సింగ్‌ పాల్‌, తల్లి హన్సాదేవి. కిషన్‌సింగ్‌ చిన్న వ్యాపారి. భారత, టిబెట్‌ల మధ్య హిమాలయాల్లో ఉండే చిన్నచిన్న జనావాసాలకు ఆహారధాన్యాలను సరఫరా చేయడం అతని వ్యాపారం. ఐదుగురు సంతానంలో బచేంద్రి పాల్‌ మూడవ సంతానం. చిన్నతనం నుంచే చురుకుగా ఉంటూ ఆటల్లో రాణించేది.
బచేంద్రి పాల్‌ కుటుంబంలో 13 సంవత్సరాలు నిండిన ఆడపిల్లలు చదువు మానివేసి ఇంటిపనుల్లో తల్లికి తోడుగా ఉండేవారు. కాని అందుకు ఆమె ఒప్పుకోలేదు. చదుపు పై ఆమెకు ఉన్న శ్రద్ధను గమనించిన తల్లిదండ్రులు, బంధువులు ప్రోత్సహించడంతో ఆమె ఎం.ఎ, బి.ఎడ్‌. పూర్తిచేయగలిగింది. ఆ తరువాత పర్వతారోహణ పై ఉన్న ఆసక్తితో "నెహ్రూ ఇనిస్టిట్యూట్‌ ఆఫ్‌ మౌంటెనింగ్"‌ (ఎన్‌ఐఎం) లో చేరింది. 1982 లో 21,900 అడుగుల ఎత్తు ఉన్న గంగోత్రి, 19, 091 అడుగుల ఎత్తు ఉన్న రుద్రగిరిని అధిరోహించింది.
భారత్‌ నుంచి ఎవరెస్ట్‌ పర్వతారోహణకు బయలుదేరిన నాలుగవ బృందం " మౌంట్‌ ఎవరెస్ట్‌ 84"లో ఆమె చేరింది. ఈ బృందంలో నలుగురు మహిళల్లో ఆమె ఒక్కతె. వారి పర్వతారోహణ ప్రారంభంలోనే, మంచుతుఫానులో బచేంద్రి పాల్‌ పూర్తిగా చిక్కుకుని పోయింది. తుఫాను కారణంగా విరిగిపడిన పెద్ద మంచుపెళ్లల మధ్య చిక్కిన ఆమెను తోటి పర్వతారోహకులు అతికష్టంపై బయటకు తీశారు. ఈ సంఘటనకు భయపడిన ముగ్గురు మహిళలు తమ ప్రయత్నాన్ని విరమించుకుని మౌంట్‌ ఎవరెస్ట్‌ 84 నుంచి వైదొలిగారు. బచేంద్రి పాల్‌ మాత్రం ఎలాంటి భయం లేకుండా ముందుకు వెళ్ళడానికే ఆసక్తి చూపించింది. ఆమె లోని ధైర్యం, పట్టుదల కారణంగా 1984 సంవత్సం మే నెల 23న మధ్యాహ్నం ఒంటిగంట ఏడు నిమిషాలకు ఆమె ఎవరెస్ట్‌ పర్వతాగ్రాన్ని చేరుకున్నది. 29, 084 అడుగల ఎత్తు ఉన్న మౌంట్‌ ఎవరెస్ట్‌ను అధిరోహించిన మొదటి భారత మహిళ గా, ప్రపంచంలోని ఐదవ మహిళగా చరిత్రలో సుస్థిర స్థానం సాధించింది. దుర్గా మాత పటాన్ని, హనుమాన్‌ చాలీసాను పర్వతాగ్రంపై ఉంచి, తాను సాధించిన ఘనతకు భగవంతుని కటాక్షమే కారణమని భక్తిపారవశ్యంలో చాటింది. రాష్ట్రపతి చేతుల మీదుగా అవార్డు అందుకున్నది.
ముట్టాల
ముట్టాల అనంతపురం జిల్లా, ఆత్మకూరు మండలము లోని ఒక గ్రామము..
మడ అడవులు
నదీజలాలు సముద్రంలో కలిసేచోట చిత్తడి నేలలలో మడ అడవులు పెరుగుతాయి. తీర ప్రాంతానికి సహజసిద్ధ రక్షణ గోడగా ఇవి ఉంటాయి. మడ అడవులు అనేవి ఉష్ణ, సమశీతోష్ణ మండల తీరప్రాంతాలలో ఉప్పునీటిలో పెరిగే చెట్లు, పొదల సముదాయం. ముఖ్యంగా 25° ఉత్తర, 25° దక్షిణ అక్షాంశాల మధ్య ఉంటాయి. ఈ చెట్లు, పొదలు, ఉప్పునీటి లోనూ, సముద్రపు నీటి లోనూ, సముద్రపునీటి కంటే ఎన్నోరెట్లు ఉప్పగా ఉండే నీటిలో కూడా పెరుగుతాయి. ఈ అడవులు ఎన్నొ జీవరాసులకు జీవనాధారము. ఇవి సముద్ర తీర ప్రాంతాలకు రక్షణా కవచంగా నిలుస్తున్నాయి. ఈ అడవులు వరదల నుండి, తుఫాను దాడి నుండి ఆ ప్రాంతన్ని నేల కోతకు గురికాకుండా కాపాడతాయి.
మడ అ‍డవులు తూ.గో.జిల్లాలో కాకినా‍‍‍‍‍‍డ సమీప‍ంలోని కోర‍ంగి వద్ద విస్తృతంగా విస్తరించి ఉన్నాయి. తాళ్ళరేవు మండలంలోని కోరంగి నుండి ఐ.పోలవరం, కాట్రేనికోన, ఉప్పలగుప్తం, అల్లవరం, సఖినేటిపల్లి మండలాల తీర గ్రామాల్లో ఇవి విస్తారంగా ఉన్నాయి. ఇక్కడే కోరింగ వన్యప్రాణి అభయారణ్యం ఉంది.
మడ అడవులలో నల్లమడ, తెల్లమడ, ఉప్పుపొన్న, కలింగ, తాండ్ర, గుల్లిలం, తిల్లా, పొన్న మొదలైన వృక్షజాతులతో పాటు చిల్లంగి, కళ్ళతీగ, పెసంగి, దబ్బగడ్డ వంటి మూలికలు పెరుగుతున్నాయి. మొసళ్ళు, ఫిషింగ్‌క్యాట్స్‌, నీటి కుక్కలు, డాల్ఫిన్స్‌ వంటి జంతువులు కూడా ఈ అడవుల్లో జీవిస్తున్నాయి. 120 రకాల పక్షులు, కీటకాలు తమ జీవనాన్ని సాగిస్తున్నాయి.http://manakakinadalo.blogspot.in/2012/07/koringa-mangrove-forest-largest-in.html || ఆర్టికల్
ఉల్లాసం
ఉల్లాసం
తారాగణం : అజిత్, విక్రం, యస్.పి. బాలసుబ్రహ్మణ్యం, రఘువరన్, మహేశ్వరి
గాయకులు : యస్.పి. బాలసుబ్రహ్మణ్యం, హరిహరన్, హరిణి
సంగీతం : కార్తీక్ రాజ 
నిర్మాణం :
దర్శకత్వం : జే.డి.జెర్రి
సంవత్సరం : 1997
పాటలు : 
1. చోలారే చో చోలారే 
2. కొండమల్లి పువ్వే 
3. పలికే చిలకమ్మ 
4. వయసంటే వింత 
5. వీచే గాలులకు 
6. ఎవరో ఎవరెవరో
వనరులు : ఉల్లాసం
జెంటిల్ మేన్
జెంటిల్ మేన్ తెలుగులో విడుదలైన ఒక డబ్బింగ్ సినిమా.
తారాగణం : అర్జున్, మధుబాల, శుభశ్రీ
గాయకులు : యస్.పి. బాలసుబ్రహ్మణ్యం, సుజాత, స్వర్ణలత
సంగీతం : ఏ.ఆర్.రెహ్మాన్
నిర్మాణం :
దర్శకత్వం : ఎస్.శంకర్
సంవత్సరం : 1993
1. చికుబుకు రైలే అదిరెను దీని స్టైలే - సురేష్ పీటర్
2. కొంటెగాణ్ణి కట్టుకో కొంగుకేసి చుట్టుకో - ఎస్.పి. బాలసుబ్రహ్మణ్యం మరియు ఎస్.జానకి
3. మావేలే మావేలే పరువాలు మావేలే - మిన్ మిని
4. ముదినేపల్లి మడిచేలో ముద్దుగుమ్మ - సాహుల్ హమీద్, స్వర్ణలత, మాల్గుడి శుభ
5. నా ఇంటి ముందున్న పూదోట నడిగేవో - ఎస్.పి. బాలసుబ్రహ్మణ్యం మరియు సుజాత
అంబాసిడర్
హిందుస్తాన్ అంబాసిడర్ భారతదేశంకు చెందిన హిందుస్తాన్ మోటార్స్ చే రూపొందించబడ్డ కారు. 1958 నుండి ఉత్పత్తి చేయబడుతున్న ఈ కారుకి కొన్ని మర్పులు చేర్పులు జరిగాయి. UK లోని ఆక్స్ ఫర్డ్లో కౌలీకి చెందిన మోరిస్ మోటార్ కంపెనీ (1956 నుండి 1959 వరకు ఉత్పత్తి చేసిన) మోరిస్ ఆక్స్ ఫర్డ్ III మోడల్ ను ఆధారం చేసుకొని ఈ కారు రూపొందించబడింది.
"The king of Indian roads" (భారతదేశపు రహదారుల రాజు) గా ముద్దుగా వ్యవహరింపబడే అంబాసిడర్, బ్రిటీషు మూలాలు ఉన్ననూ కచ్చితంగా భారతదేశపు కారుగానే చూడబడుతుంది. పశ్చిమ బెంగాల్ లోని కోల్ కటావద్దనున్న ఉత్తర్ పారాలో ఈ కారులు ఉత్పత్తి చేయబడుతున్నాయి. సోనియా గాంధీ వంటి రాజకీయ ప్రముఖులు ఇప్పటికీ అంబాసిడర్ ను వాడటానికే ఇష్టపడతారు.
మారిస్ ఆక్స్ ఫర్డ్ II సిరీస్ మూలంగా తాము నిర్మించిన హిందుస్తాన్ ల్యాండ్ మాస్టర్ స్థానే క్రొత్త మాడల్ ను తీసుకు రావాలన్న బిర్లాల ఆలోచనలు మారిస్ ఆక్స్ ఫర్డ్ III వైపు మళ్ళాయి. అప్పట్లో ఇది సాంకేతికంగా చాలా ముందుండటం, కారు లోపల చాలా విశాలంగా ఉండటం మూలాన దీని పై దృష్టి మరలింది.
భారత ఆటోమొబైల్ రంగంలోకి అనేక అత్యాధునిక కార్లు వచ్చినప్పటికీ కార్ల మార్కెట్‌లో మాత్రం ఇప్పటికీ రారాజుగా వెలుగొందుతున్న కారు అంబాసిడరే. మారుతీ, హ్యుండాయ్, టయోటా, హోండా, నిస్సాన్... ఇలా ఎన్ని కార్ల కంపెనీలు మార్కెట్‌లోకి వచ్చినా దేశీయ కారు అంబాసిడర్‌తో ఏమాత్రం పోటీ పడలేక పోయాయి.
1970, 1980 దశకాల్లో భారతీయ కార్ల రంగానికి ఏకఛత్రాధిపత్యం వహించిన అంబాసిడర్ కారు ఇప్పటికీ ప్రపంచంలో ఉత్తమ ట్యాక్సీగా 'టాప్ గేర్' ఓటింగ్‌లో నిలిచింది. బీబీసీ ఛానల్‌లో వచ్చే టాప్ గేర్ కార్యక్రమం ఎగ్జిక్యూటివ్ డైరెక్టర్ రిచర్డ్ హ్యామండ్ ప్రపంచ వ్యాప్తంగా సర్వే నిర్వహించారు.
ఇందులో అన్ని ఆధునిక కార్ల నుంచి ఎదురైన పోటీని భారతీయ అంబాసిడర్ విజేతగా నిలిచింది. మోరిన్ ఆక్స్‌ఫర్డ్‌గా బ్రిటన్‌లో ప్రారంభమై హిందూస్థాన్ అంబాసిడర్‌గా పేరు మార్చుకున్న ఈ కారు, 80వ దశకం సగంలో మారుతీ కారు రంగ ప్రవేశం వరకు రారాజుగా వెలుగొందింది.
ప్రేమ లేఖ (సినిమా)
ప్రేమలేఖ తమిళం నుంచి తెలుగులోకి అనువాదమైన చిత్రం
ప్రేమలేఖ సినిమాకు పనిచేసిన కళా, సాంకేతిక బృందం ఇది:
తారాగణం : అజిత్, దేవయాని, హీరా
పాటల రచన : భువనచంద్ర 
గాయకులు : వందేమాతరం శ్రీనివాస్, ఉన్నికృష్ణన్, స్వర్ణలత, యస్.పి. బాలసుబ్రహ్మణ్యం, కృష్ణ రాజ్, అనురాధ శ్రీరామ్, చిత్ర
సంగీతం : దేవ
నిర్మాణం :
దర్శకత్వం : శివ కుమార్
సంవత్సరం : 1996
1. చిన్నాదానా ఓసి చిన్నాదానా
2. దిగులు పడకురా సహోదరా
3. ఎరుపు లోలాకు కులికెను 
4. నీ పిలుపే ప్రేమ గీతం 
5. పట్టు పట్టు పరువాల 
6. ప్రియా నిను చూడలేక
ప్రేమ దేశం
వేరు వేరు కళాశాలల్లో చదివే ఇద్దరు యువకులు బద్ద శతృత్వం వదిలి ప్రాణమిత్రులు కావడము, అటుపై వారిద్దరూ తమ స్నేహితురాలినే ప్రేమించడము, చివరకు ఆమె ఎవరిని తన జీవిత భాగస్వామిగా ఎంచుకొన్నది అన్నదే చిత్ర మూల కథ.
ఈ చిత్ర విజయానికి ఎ.ఆర్.రెహమాన్ ఇచ్చిన సంగీతము ప్రాణం పోసింది. చిత్రంలోని అన్ని పాటలు ప్రజలని ముఖ్యంగా యువతరాన్ని ఉర్రూతలూగించాయి.
1. ముస్తఫా ముస్తఫా 
2. వెన్నెలా వెన్నెలా 
3. కనులు తెరిచిన
4. హల్లో డాక్టర్
5. ఓ వెన్నెలా తెలిపేదెలా 
6. నను నేను మరచినా 
వనరులు :ప్రేమ దేశం
హాలుడు
హాలుడు ప్రాచీన ఆంధ్రదేశాన్ని పరిపాలించిన శాతవాహన వంశానికి చెందిన రాజు. మత్స్యపురాణం ఆయనను శాతవాహనుల వంశంలో ఆయన 17వ రాజుగా పేర్కొంది.
హాలుడు అశ్మక రాజ్యంలోని ప్రతిష్ఠానమును పరిపాలిస్తూ ఉండినాడని ప్రాకృతంలో రచింపబడిన "లీలావతి" కావ్యం చెబుతుంది. పరిపాలించినది ఆరేళ్ళే అయినప్పటికీ, శాతవాహన వంశపు రాజులందరిలోకీ హాలుడు జగత్ప్రసిధ్ధుడు కావడానికి కారణం ఆ మహారాజు సంకలనం చేసి ప్రపంచానికి అందించిన "గాథా సప్తశతి" అనే గ్రంథం.
హలుడు క్రీ.శ.69 నుండి 74 వరకు 5 ఏండ్లు పాలన చేసెను. ఈతడు సింహళరాజు కుమార్తెను పరిణయమాడెను. ఈతడు విద్యాభిమాని, విద్యారసికుడు.ఇతడు విక్రమార్క, భోజ, కృష్ణరాయసదృసుడై విద్వాంసులకు కవులను ఆదరించుచు తానును కవియై యుండెను. హాలుని కాలమున రాజపోషణము లభించుటచే దేశభాషలు బాగుగా అభివృద్ధి చెందెను.
ప్రాచీన మహారాష్ట్ర ప్రాకృతములో హాలుడు సప్తశతి అను నీతిశృంగారకావ్యమును రచించినాడు.అందు మనోహరమైన అలంకారములు కలవు. ఉదా:చంద్రుడను కలహంస ఈరాత్రి భాగమున ఆకాశమున నిర్మల కాసారమునందు విడివిడియున్న నక్షత్రపద్మముల నడుమ సుఖప్రయాణము కావించుచున్నది... ఈకావ్యమును శ్రీనాధుడు "నూనూదు మీసాల నూత్న యౌవనమున..." తెలిగించినాడు. హాలుని సప్తశతిని బాణుడు తన హర్షచరిత్రమునందున పొగడియున్నాడు. "కావ్య ప్రకాశిక" లోను, "సరస్వతీ కంఠాభరణము" లోను "దశరూపకవ్యాఖ్యానము" లోను సప్తశతి పద్యములుదహరింపబడినవి.
హాలుని మంత్రి గుణాఢ్యపండితుడు. పైశాచీ భాషలో "బృహత్కధ" ను, "కాతంత్ర వ్యాకరణము" ను ఈతడు రచించినాడు.హాలుని ఆస్థానమున సకల విద్యలు నెలకొనియున్నవని తెలియుచున్నది. గుణాఢ్యుడు హాలుని మంత్రి కాడని మరికొందరి ఆంధ్రచరిత్రకారుల అభిప్రాయము.హాలుడు, సాలనుడు, కుంతలుడు, శాలివాహనుడు- ఈనలుగుపేర్లు ఒక్కనివే అని హేమచంద్రుడు తనదేశకోశమునందు చెప్పియున్నాడు. క్రీ.శ 78 వసంవత్సరమునుండి లెక్కింపబడుచున్న శాలివాహన శకమునకు ఈహాలశాతవాహనుడే కర్తయని కొందరనుచున్నారు.
హాలుని తరువాత మండలకుడు (క్రీ.శ.74-79), పురీంద్రసేనుడు (క్రీ.శ.79-84), సుందరస్వాతికర్ణుడు (క్రీ.శ.84-85), చకోరస్వాతికర్ణుడు 6మాసాలు క్రమముగా ఒకరితరువాత ఒకరు రాజ్యమేలిరి. ఇందు చకోరస్వాతికర్ణి వాసిష్ఠీపుత్రుడు; అనగా ఇతనితల్లి వసిష్ఠగోత్రమువారి ఇంటి ఆడబడుచు.ఈరజువద్దనుండి తరువాతి రాజులందరును తమ తల్లుళపేళ్ళు శాసనాదులలో చెప్పుచువచ్చిరి.
ప్రేమ పావురాలు
తారాగణం : సల్మాన్ ఖాన్, భాగ్యశ్రీ
పాటల రచన : 
గాయకులు : యస్.పి. బాలసుబ్రహ్మణ్యం, చిత్ర
సంగీతం : రాం లక్ష్మణ్
నిర్మాణం :
దర్శకత్వం : సూరజ్
సంవత్సరం : 1989
1. మల్లికవా రంగవల్లివా వరాలు చిందే అక్షర కన్యవా (మేరే రంగ్ మే, రంగ్నే వాలీ) 
2. నీ జతలేక పిచ్చిది కాదా మనసంటా ఆ మనసేమో నా మాటే వినదంటా (దిల్ దీవానా, బిన్ సజ్నా కే మానేనా) 
3. నీ జతలేక పిచ్చిది కాదా మనసంటా ఆ మనసేమో నా మాటే వినదంటా (దిల్ దీవానా, బిన్ సజ్నా కే మానేనా)
4. నా చెలికే నేనే మనసిచ్చాను కాదా తీపి వెతలు తిరిగి పొందాను కాదా (దిల్ దేకే దర్దే మొహొబ్బత్ కియా హై, సోచ్ సమఝ్ కే యే తౌబా కియా హై) 
5. సాయం సంధ్య వేళయ్యింది మనసేమో కదలాడింది (ఆజా షాం హోనే ఆయీ, మౌసం నే దీ అంగ్డాయీ) 
6. అమ్మాయ్ నీవు అబ్బాయ్ నేను నువ్వొచ్చాకే నాలో ఏదో స్నేహ బంధం పొంగెనంట (తుం లడ్కీ హో, మై లడ్కా హూ, తుం ఆయీ తో సచ్ కెహతా హూ, ఆయా మౌసం దోస్కీ కా)
వరదయ్యగారిపల్లి (అమరేంద్ర నాయుడు పల్లి)
వరదయ్యగారిపల్లి , వైఎస్ఆర్ జిల్లా, రాజంపేట మండలానికి చెందిన గ్రామము
ప్రేమికులరోజు (సినిమా)
ప్రేమికుల రోజు 1999 లో కదీర్ దర్శకత్వంలో వచ్చిన తమిళ అనువాద చిత్రం. కునాల్, సోనాలీ బెంద్రే ఇందులో ప్రధాన పాత్రధారులు.
మౌనరాగం
తారాగణం : మోహన్, కార్తీక్, రేవతి, వి.కే.రామస్వామి
పాటల రచన :
గాయకులు : యస్.పి. బాలసుబ్రహ్మణ్యం, ఎస్.జానకి
సంగీతం : ఇళయరాజా
నిర్మాణం :
దర్శకత్వం : మణిరత్నం
సంవత్సరం : 1986
1. చెలీ రావా వరాలీవా - ఎస్.పి. బాలసుబ్రహ్మణ్యం 
2. చిన్ని చిన్ని కోయిలలే కోరి కోరి కూసేనమ్మ - ఎస్.జానకి
3. మల్లె పూల చల్ల గాలి మంట రేపే సందె వేళలో - ఎస్.పి. బాలసుబ్రహ్మణ్యం
4. ఓహో మేఘమొచ్చెను ఏదో లాలి పాడెను - ఎస్.జానకి
5. తడి తడి తలపు తరగని వలపు జతగా కలిసే
కథ సరళమే అయినప్పటికీ..పాత్రలు బలంగా సృష్టించబడ్డాయి. కథనం వడివడిగా ఉంటుంది. అల్లరిపిల్లగా పరిచయమైన దివ్య..అంతలోనే లోతైన భావాల్లోకి ఇంకిపోవటం.. .సూటితనం, మొండితనం కలగలిసి ఒక స్టబర్న్ నేచర్ గలిగి ఆకట్టుకుంటుంది. అందుకే ఆ పాత్రకి ఎవరూ చెప్పి ఒప్పించలేరు. అమెకి ఆమే నిర్ణయం తీసుకోవాలిగానీ. దివ్యగా రేవతి చక్కగా ఇమిడిపోయింది. చంద్రకుమార్ గా మోహన్, మనోహర్ గా కార్తీక్ లు ఆకట్టుకున్నారు. అలాగే కథనం లో ఎక్కడా బోర్ ఫీలుండదు. సన్నివేషాలు ఒకదానికొకటి అల్లుకుపోయు ఉంటాయి. అనవసర సన్నివేశాలుండవు. ఉన్నా అవి ఏ ఒకటో రెండో..( కామీడీ సీన్లు). ఇహ సన్నివేషాలు చక్కగా హత్తుకునేట్లు రావటానికి రెండు బలమైన మాధ్యమాలుండనే ఉన్నాయి. ఒకటి ఇళయరాజా నేపథ్య సంగీతం..మరోటి పిసీశ్రీరాం చాయాగ్రహణం. ఓవరాల్ గా సినిమా చూస్తుంటే.. కాలానికతీతమైన ఒక నాణ్యమైన సినిమా కనపడుతుంది. ఈ సినిమా ద్వారానే మణిరత్నానికి సినిమాతీయటం మీద గట్టి పట్టు వచ్చింది. కమర్షియల్ గానూ హిట్టయింది. నేషనల్అవార్డూ..ఫిల్మ్ ఫేర్ అవార్డూ తెచ్చిపెట్టింది.
యమకింకరుడు
యమకింకరుడు
తారాగణం : చిరంజీవి, రాధిక, కైకాల సత్యనారాయణ, శరత్ బాబు
పాటల రచన : వేటూరి
గాయకులు : యస్.పి. బాలసుబ్రహ్మణ్యం, పి. సుశీల, జేసుదాస్
సంగీతం : జే. వి. రాఘవులు
నిర్మాణం : అల్లు అరవింద్
సంవత్సరం : 1982
పాటలు : 
1. కంటికి నువ్వే దీపం 
2. కంటికి నువ్వే దీపం
3. మాట మాట చిన్న మాట
4. ఓయ్ మ ఓయ్మ ఓయ్మ 
5. థీమ్ సాంగ్
వనరులు : యమకింకరుడు
బీబి నాంచారమ్మ
దక్షిణ భారతదేశంలో ప్రచారంలో ఉన్న జానపదాల ప్రకారం బీబి నాంచారమ్మ లేదా తుళుక్క నాచ్చియార్ (తురుష్క దేవత) అనే ముస్లిం స్త్రీ శ్రీవేంకటేశ్వరుని రెండవ భార్య. 
"బీబీ" అనేది ఉర్దూ పదం. "నాంచారి" తమిళం. రెండింటికీ ఒకటే అర్ధం. ఈ "బీబీ నాంచారమ్మ" గురించి వివిధ కథలు ప్రచారంలో ఉన్నాయి. బీబీ నాంచారమ్మకి కనకదుర్గ ఆడపడచు అట.. భూదేవి బీబీ నాంచారిగా అవతారమెత్తి శ్రీహరికోసం వెతుకుతూ వచ్చిందట. నాంచారమ్మ వృత్తాంతము ఒక జానపద కథ అని, భారతదేశాన్ని మహమ్మదీయుల పాలించిన కాలంలో తిరుమల దేవస్థానాన్ని ముస్లిం దండయాత్రలనుండి రక్షించడానికి ఈ కథను సృష్టించారని భావిస్తున్నారు. 1780లో చంద్రగిరిని పట్టుకొన్న హైదరాలీ తిరుమల సంపదను కన్నెత్తి చూడకపోవడానికి కారణం ఈ కథలేనని ఒక అభిప్రాయం. బీబీ నాంచారమ్మ కథను విశ్వసిస్తూ చాలామంది మహమ్మదీయులు నేటికీ తిరుమలను దర్శించుకుంటున్నారు.
తుళుక్క నాచ్చియార్ విగ్రహ రూపంలో తిరుమలలోను, శ్రీరంగంలో రంగనాథాలయంలోనూ, మేళ్కోటెలోని చెళువనారాయణస్వామి ఆలయంలోనూ పూజలందుకుంటున్నది. శ్రీరంగంలో రంగనాధుని ఆలయంలో తుళుక్కు నాచియార్ గుడి ఉంది. వైష్ణవానికి రాజధాని అయిన శ్రీరంగంనుండి తిరుమలకు ఎగుమతి అయిన దేవతలలో బహుశా బీబీనాంచారమ్మ ఒకరు.
ప్రతి మంగళవారం తిరుమలలో మూలవిరాట్టుకు హైదరాబాదుకు చెందిన సయ్యద్ మీర్జా అనే ముస్లిం సమర్పించిన 108 బంగారు పుష్పాలతో బాలాజీ 108 నామాలు ఉచ్చరిస్తూ "స్వర్ణ పుష్పార్చన" లేదా "అష్టదళ పాద పద్మారాధన" చేస్తారు. ఉత్సవదేవతలైన శ్రీదేవి, భూదేవిలకు సయ్యద్ మీర్జా సమర్పించిన రెండు మంగళసూత్రాలనే నేటికీ వేంకటేశ్వర కళ్యాణోత్సవంలో ఉపయోగిస్తున్నారు.
మైసూరు రాజు, దొడ్డ కృష్ణరాజ వొడియారు (1717-1731) పట్టమహిషి చెలువాంబ, కన్నడంలో బీబీ నాంచారు కథ ఆధారితంగా "వరనందీ కళ్యాణ" అనే కావ్యాన్ని సాంగత్య పద్యాలలో రచించింది. చెలువాంబ వరనందిని సత్యభామ అవతారంగా వర్ణించింది.
రక్షకుడు
రక్షకుడు 1997 లో ప్రవీణ్ గాంధీ దర్శకత్వంలో విడుదలైన తెలుగు, తమిళ ద్విభాషా చిత్రం. నాగార్జున, సుస్మితా సేన్ ఇందులో ప్రధాన పాత్రధారులు.
వసంత కోకిల
వసంత కోకిల శ్రీదేవి మరియు కమల్ హాసన్ నాయికా నయకులుగా బాలు మహేంద్ర దర్శకత్వంలో 1982 లో విడుదలైన తెలుగు చిత్రము. ఈ చిత్ర తమిళ మాతృక మూండ్రమ్ పిరై అదే రోజు విడుదలైనది. హిందీలో ఇది సద్మాగా 1983 జూలై 8 న విడుదలైనది. ఈ చిత్రంలో తమ నటనకు శ్రీదేవి మరియు కమల్ హాసన్ విమర్శకుల ప్రశంసలు అందుకున్నారు.
లక్ష్మి (శ్రీదేవి) ఆధునిక భావాలు కల యువతి. ఒకసారి కారు నడుపుతుండగా ప్రమాదానికి గురై ఆసుపత్రిలో అపస్మారక స్థితిలోకి వెళ్ళిపోతుంది. కొద్దిరోజులకు తన గత జీవితాన్ని మరిచిపోయి ఆరేళ్ళ బాలిక వలె ప్రవర్తిస్తుంటుంది.ఆసుపత్రి నుండి పారిపోయి ఒక వ్యభిచార గృహానికి చేరుతుంది. అక్కడి నుండి ఆమెను సోము (కమల్ హాసన్) అనే ఒక ఒంటరి ఉపాధ్యాయుడు కాపాడి ఆశ్రయమిస్తాడు. ఆమె రాకతో అతని ఒంటరితనము దూరమౌతుంది. వారిద్దరూ కొద్దికాలంలోనే చాలా దగ్గరవుతారు. ఈ విషయాలన్నీ తెలియని రక్షకభటులు లక్ష్మిని మరియు ఆమెను కిడ్నాప్ చేసిన నేరగాళ్ళ కోసం వెతుకుతుంటారు. కొద్దికాలానికి లక్ష్మికి గతం గుర్తుకువచ్చి తన తల్లితండ్రుల వద్దికు వెళ్ళిపోతుంది. ఈ క్రమంలో సోము పడే వేదన వర్ణణాతీతం. ఆమెకు తాము కలిసి గడిపిన రోజులను గుర్తు చేయాలని సోము చేసే ప్రయత్నాలన్నీ విఫలమౌతాయి.
1. కథగా కల్పనగా కనిపించెను 
2. భోజరాజు కాలంలోన 
3. ఈ లోకం అతి పచ్చన 
4. మనకోసం వేకువయ్యేను 
5. ఊరించే వయసిది లాలించే
"పరిశీలన":
కమల హాసన్ జాతీయ ఉత్తమ నటుడు 
వనరులు : వసంత కోకిల
సఖి
సఖి 2000 లో విడుదలైన తెలుగు అనువాద చిత్రం. తమిళ చిత్రం చిత్రానికి ఇది తెలుగు అనువాదం. ఈ చిత్రం తెలుగులో మంచి విజయాన్ని సాధించింది.
వేటూరి సుందరరామ్మూర్తి కలం నుండి జాలువారిన ఈ చిత్ర పాటలు సంగీతాభిమానులను సంగీతసాగరంలో ఓలలాడించాయి.
హృదయాంజలి(1999)
హృదయాంజలి
తారాగణం : వినీత్, సోనాలి
పాటల రచన :
గాయకులు :
సంగీతం : ఏ.ఆర్.రెహ్మాన్
నిర్మాణం :
దర్శకత్వం : కే.బాలు
సంవత్సరం : 1999
పాటలు :
1. అచ్చంపేట మంగత్త
2. ఎదపై జారిన ప్రియ చినుక
3. మానస వీణ మౌన స్వరాన
4. మదరాసు చుట్టి వస్తె
5. పాలకొల్లు మావయ్యకి
వనరులు : హృదయాంజలి
అజిత్ కుమార్
అజిత్ కుమార్ ప్రముఖ దక్షిణాది నటుడు. ఇతను తెలంగాణ లోని సికింద్రాబాద్లో జన్మించాడు.తన నట జీవితాన్ని తెలుగు చిత్రమైన ప్రేమ పుస్తకంతో ప్రారంభించాడు. ప్రముఖ నటి షాలినిని 2000 లో పెళ్ళి చేసుకున్నాడు. ఇతడు చదువుకున్నది పదవ తరగతి వరకు ఐనా బహుభాషాకోవిదుడు.తెలుగు, తమిళం, కన్నడ, మళయాలం, ఆంగ్ల భాషలను అనర్గళముగా మాట్లాడగలడు.
సికింద్రాబాద్లో పుట్టిన అజిత్.. పదోతరగతి వరకు మాత్రమే చదివినా, అనేక భాషల్లో అనర్గళంగా మాట్లాడగలడు. తెలుగు, తమిళం, కన్నడం, మళయాళంతో పాటు ఇంగ్లీషు పరిజ్ఞానం కూడా అజిత్ కు ఎక్కువే. ఒకప్పటి టాప్ హీరోయిన్ షాలినిని 2000 సంవత్సరంలో పెళ్ళి చేసుకున్నాడు. నాలుగు పదుల వయసు దాటి, జుట్టు మొత్తం తెల్లబడినా.. ఏమాత్రం రంగు వేసుకోకుండా అలాగే హీరో పాత్రలు పోషిస్తున్నాడు. అయినా కూడా అజిత్ కు ప్రేక్షకుల ఆదరణ అదే స్థాయిలో ఉంటోంది. మూడుసార్లు ఫిల్ం ఫేర్ బెస్ట్ యాక్టర్ అవార్డులు పొందిన అజిత్ గురించి చాలామందికి తెలియని విషయం.. అతడు దేశంలోనే అత్యుత్తమ డ్రైవర్లలో ఒకడు. 2004లో బ్రిటిష్్ ఫార్ములా తీ్ర సీజన్ లో ఫార్ములా 2 రేసింగ్ డ్రైవర్ గా పాల్గొన్నాడు. దేశంలో అత్యుత్తమ డ్రైవర్లలో మూడో స్థానం పొందాడు. రేసింగులో పాల్గొనాలనే ముందు బైకు మెకానిక్ గా జీవితం ఆరంభించాడు. ఒకసారి ప్రమాదం జరగడంతో, తర్వాత పలు వ్యాపార ఏజెన్సీలు ఆయనను మోడలింగ్ చేయాల్సిందిగా కోరాయి. అటునుంచి 1992లో ప్రేమపుస్తకం అనే తెలుగు సినిమాలో నటించాడు.
కుమార్ ఇండియా లోని సికింద్రాబాద్ లో పుట్టాడు. తనకి చిన్నప్పుడూ తమిళ్ రాదు అయిన్నప్పటీకి సినిమ హిరోగా తమిళ హిరోగా పేరు తమిలళ్ లో మంచి పేరు తెచ్చుకునాడూ. కుమార్ తన విద్యను అసాన్ మెమొరియల్ సెకండరీ స్కూ
ప్రీమియర్ పద్మిని
1967 నుండి 2000 వరకు ఉత్పత్తి చేయబడ్డ ఒక కారు. వాల్ చంద్ హీరా చంద్ గ్రూప్ కు చెందిన ప్రీమియర్ ఆటోమొబైల్స్ఫియట్ 1100 విడిభాగాలను తెప్పించుకొని భారత్ లో వాటిని బిగించేది. 1955 నుండి 1985 వరకు భారతదేశాన్ని ఈ కారు ఏలింది.
1997 లో సింహ భాగాన్ని ఫియట్ ఎస్ పీ ఏ స్వంతం చేసే వరకు ప్రీమియర్ ముంబయిలోని కుర్లాలో ఈ కారును రూపొందించేది.
మంచు మనోజ్ కుమార్
మనోజ్ గా అందరికీ సుపరిచితుడైన మంచు మనోజ్ కుమార్ ప్రముఖ తెలుగు సినిమా నటుడు. ఇతను కలెక్షన్ కింగ్ గా ప్రసిద్ధి చెందిన నటుడు మోహన్ బాబు రెండవ కొడుకు.
మనోజ్ బాల్యంలో తన పదోయేటనే మేజర్ చంద్రకాంత్ సినిమాలో నటించాడు. 2004లో దొంగ దొంగది సినిమాతో తెలుగు సినీ ప్రపంచానికి కథానాయకుడిగా పరిచయమయ్యాడు.బిందాస్ సినిమాకుగానూ ఆంధ్రప్రదేశ్ ప్రభుత్వం వారి నంది స్పెషల్ జ్యూరీ పురస్కారాన్ని అందుకున్నాడు. 
మంచు మనోజ్ 1983 మే 20న మోహన్ బాబు మరియు నిర్మల దేవిలకు మూడో సంతానం, రెండో కొడుకుగా పుట్టాడు. అక్క లక్ష్మీ మంచు మరియు పెద్దన్నయ్య విష్ణు మంచు ప్రముఖ సినీ నటులు. ఇతను తన విద్యను సౌత్ ఈస్టర్న్ ఓక్లహామా స్టేట్ యూనివర్సిటీలో పూర్తి చేసాడు.హైదరాబాద్‌, 2015 మే 20 న  మంచు మనోజ్‌ వివాహం ప్రణతిరెడ్డితో హైదరాబాద్‌ హైటెక్స్‌లో జరిగింది
2013 డిసెంబరు 8 ఆదివారం రాత్రి ఓ వివాహానికి వెళ్తున్న మనోజ్ వాహనం హైదరాబాద్ ఔటర్ రింగ్‌రోడ్డుపై ప్రమాదానికి గురైంది. కారులో ఉన్న గాలి బుడగలు తెరుచుకోవడంతో అందులోని మనోజ్‌తో పాటు డ్రైవర్, అంగరక్షకుడు త్రుటిలో ప్రాణాలతో బయటపడ్డారు. ఈ ముగ్గురికి స్వల్ప గాయాలయ్యాయి..
అమ్రీష్ పురి
అమ్రీష్ పురి (జూన్ 22, 1932 - జనవరి 12, 2005) ప్రముఖ భారతీయ నటుడు. ఇతని సోదరులు మదన్ పురి, ఓం పురి కూడా భారతదేశ ప్రముఖ నటులు. ఇతడు తెలుగులో ఎన్నో విజయవంతమైన చిత్రాలలో నటించాడు.
కొత్త బంగారు లోకం
కొత్త బంగారు లోకం 2008 లో శ్రీకాంత్ అడ్డాల దర్శకత్వంలో విడుదలైన తెలుగు చిత్రము. ఇందులో వరుణ్ సందేశ్, శ్వేతా బసు ప్రసాద్ ముఖ్యపాత్రల్లో నటించారు.
మాధ్యమిక విద్య (ఇంటర్) చదువుతున్న ఇద్దరు విద్యార్థుల మధ్య చిగురించిన ఆకర్షణ తదనంతర పరిణామాలు కథానేపథ్యము. విశాఖపట్నం సముద్రతీరంలో చిత్రీకరించిన సన్నివేశాలు ఆకట్టుకొంటాయి.